I. MELLÉKLET

A TAGÁLLAMOK ÁLTAL KIÁLLÍTOTT VEZETŐI ENGEDÉLYEKRE VONATKOZÓ RENDELKEZÉSEK

A1. RÉSZ: A FIZIKAI VEZETŐI ENGEDÉLYRE VONATKOZÓ ÁLTALÁNOS ELŐÍRÁSOK

1. Az uniós vezetőiengedély-minta kártyájának fizikai jellemzői megfelelnek az ISO 7810 és az ISO 7816-1 szabványnak.

A kártya polikarbonátból készül.

A vezetői engedélyek jellemzőinek azirányú vizsgálata, hogy megfelelnek-e a nemzetközi szabványoknak, az ISO 10373 szabvánnyal összhangban történik.

1. Az engedélynek két oldala van, és meg kell felelnie az 1. ábrán szereplő mintának.

*1. oldal*

**

*1. ábra: Az uniós vezetői engedély mintája*

*1. oldal: VEZETŐI ENGEDÉLY (TAGÁLLAM)*

 *6. FÉNYKÉP*

*2. oldal*



*2. oldal:* 1. Családi név 2. Utónév 3. Születési idő és hely 4a. A kiállítás időpontja 4b. A lejárat időpontja 4c. Kiállító hatóság 5. Az engedély száma 10. Érvényesség kezdete 11. Érvényesség vége 12. Kódok

1. Az engedélynek a D. részben meghatározott információkat kell tartalmaznia az alábbiak szerint:

Az 1. oldalon az alábbiak szerepelnek:

a) a „vezetői engedély” kifejezés nyomtatott nagy betűkkel az engedélyt kiállító tagállam nyelvén vagy nyelvein;

b) az engedélyt kiállító tagállam neve (opcionális);

c) az engedélyt kibocsátó tagállam megkülönböztető jele kék téglalapon negatívban nyomtatva, 12 sárga csillaggal körülvéve a D. rész 1. pontjában meghatározottak szerint;

d) a kiállított engedélyre vonatkozó információk (1–9. rovat) a D. rész 3. pontjában meghatározottak szerint;

e) Az „Európai uniós minta” kifejezés az engedélyt kibocsátó tagállam nyelvén vagy nyelvein és a „Vezetői engedély” kifejezés az Unió többi nyelvén, az engedély háttereként rózsaszínnel nyomtatva a D. rész 2. pontjában meghatározottak szerint.

A 2. oldalon az alábbiak szerepelnek:

f) a kiállított engedély kategóriáira vonatkozó információk (9–12. rovat) a D. rész 4. pontjában meghatározottak szerint;

g) a kiállított engedéllyel összefüggő adminisztrációt érintő információk (13–14. rovat) a D. rész 5. pontjában meghatározottak szerint;

h) a vezetői engedély első és második oldalán látható következő számozott rovatok magyarázata: 1., 2., 3., 4a., 4b., 4c., 5., 10., 11. és 12.

Annak a tagállamnak, amely a bejegyzéseket az itt felsorolt angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák vagy szlovén nyelven kívül valamely más nemzeti nyelven kívánja megszövegezni, e melléklet egyéb rendelkezéseinek sérelme nélkül olyan kétnyelvű engedélyt kell készítenie, amelyben a fenti nyelvek egyikét használja.

az uniós vezetőiengedély-mintán helyet kell fenntartani mikrocsip vagy hasonló számítógépes eszköz esetleges bevezetésére, vagy QR-kód esetleges nyomtatására.

A színek megnevezése a következő:

* kék: pantone reflex kék,
* sárga: pantone sárga.
1. Különleges rendelkezések

a) Ha egy tagállam által e mellékletnek megfelelően kiállított vezetői engedély jogosultja egy másik tagállamban rendelkezik szokásos tartózkodási hellyel, az a másik tagállam az engedélyre olyan adatokat vezethet rá, amelyek szükségesek az engedéllyel kapcsolatos adminisztrációhoz, feltéve, hogy ezeket az adatokat az általa kiállított engedélyekre is bejegyzi, és hogy marad elég hely erre a célra.

b) A tagállamok különböző színeket vagy jelöléseket is alkalmazhatnak, mint pl. vonalkódokat és nemzeti szimbólumokat, e melléklet többi rendelkezéseinek sérelme nélkül. A tagállamok erről értesítik a Bizottságot.

A vezetői engedélyek kölcsönös elismerésével összefüggésben a vonalkód csak olyan információt tartalmazhat, amely már olvasható a vezetői engedélyen, vagy amely az engedélykiállítási eljáráshoz szükséges.

c) A kártya előoldalán és hátoldalán található adatoknak szabad szemmel is olvashatónak kell lenniük, valamint a 2. oldalon a 9–12. rovatban az adatokat legalább 5-ös betűmérettel kell szedni.

A2. RÉSZ: A FIZIKAI VEZETŐI ENGEDÉLYRE VONATKOZÓ HAMISÍTÁS ELLENI ELŐÍRÁSOK

1. A vezetői engedélyek fizikai biztonságára veszélyt jelentenek az alábbiak:

a) hamis kártyák előállítása: olyan – újonnan vagy eredeti okmány másolataként előállított – tárgy létrehozása, amely nagymértékben hasonlít az okmányra,

b) tárgyi változtatás: az eredeti okmány valamely jellemzőjének megváltoztatása, például az okmányon feltüntetett adatok valamelyikének módosítása.

1. A teljes biztonság a rendszer egészében rejlik, amely magában foglalja a kérelmezési eljárást, az adattovábbítást, a kártya hordozóanyagát, a nyomtatási technikát, a különböző biztonsági elemek minimális együttesét és a testreszabás folyamatát.
2. A vezetői engedélyek készítésére felhasznált anyagot az alábbi technikák (kötelező biztonsági elemek) alkalmazása által kell védetté tenni a hamisítás ellen:

a) a kártyatest UV-fény alatt sötét;

b) biztonsági alnyomat-minta, amelyet többszínű biztonsági festékkel végzett írisznyomtatás, illetve pozitív vagy negatív guilloche-nyomtatás alkalmazása által védenek a szkennelés, nyomtatás vagy másolás útján történő hamisítás ellen. A minta nem állhat alapszínekből (CMYK), hanem legalább két különleges színből álló összetett mintázatot és mikrobetűt kell tartalmaznia;

c) optikailag változó elemek, amelyek megfelelő védelmet biztosítanak a fényképmásolás és -hamisítás ellen;

d) lézergravírozás;

e) a fénykép körül a biztonsági háttérminta és a fénykép legalább a fénykép szélén átfedi egymást (gyengített minta).

1. Ezen kívül a vezetői engedély kártyát az előállítás során legalább három, alább felsorolt technika alkalmazásával (kiegészítő biztonsági elemek) kell védetté tenni a hamisítás ellen:

a) színváltó festékek\*;

b) termokróm festék\*;

c) egyedi hologramok\*;

d) változó lézerképek\*;

e) látható és átlátszó, UV-fényben fluoreszkáló festék;

f) irizáló nyomtatás;

g) digitális vízjel a háttérben;

h) infravörös vagy foszforeszkáló pigmentek;

i) domborított írásjelek, szimbólumok vagy minták\*.

1. A tagállamok további biztonsági elemeket is bevezethetnek. Alapvetően a csillaggal jelölt technikákat kell előnyben részesíteni, mivel azok a bűnüldöző hatóságok tisztviselői számára különleges eszközök használata nélkül is lehetővé teszik a kártya érvényességének ellenőrzését.

B. RÉSZ: A FIZIKAI VEZETŐI ENGEDÉLY RÉSZEKÉNT BEVEZETETT MIKROCSIPRE VONATKOZÓ ELŐÍRÁSOK

1. A mikrocsipnek és a rajta található adatoknak – többek között a vezetői engedélyekre vonatkozó tagállami jogszabályok által előírt kiegészítő információknak is – meg kell felelniük a B1. rész rendelkezéseinek.
2. A mikrocsipet tartalmazó vezetői engedélyekre alkalmazandó szabványokat a B2. rész tartalmazza.
3. A mikrocsipet tartalmazó vezetői engedélyeknek a B3. részben meghatározott rendelkezéseknek megfelelő EU-típusjóváhagyási eljárás tárgyát kell képezniük.
4. Ha az 1–3. pontnak megfelelően mikrocsipet tartalmazó vezetői engedély EU-típusjóváhagyására vonatkozó valamennyi vonatkozó előírás teljesült, a tagállamok EU-típusbizonyítványt állítanak ki a gyártó vagy képviselője részére.
5. Szükség esetén, különösen az e rész rendelkezéseinek való megfelelés biztosítása érdekében a tagállamok visszavonhatják az általuk kiadott EU-típusjóváhagyásokat.
6. Az EU-típusbizonyítványoknak és a visszavonásukról szóló értesítésnek meg kell felelniük a B4. részben meghatározott mintának.
7. A Bizottságot tájékoztatni kell valamennyi kiadott vagy visszavont EU-típusbizonyítványról. Visszavonás esetén részletes indoklást kell benyújtani.

A Bizottság tájékoztatja a tagállamokat a visszavont EU-típusjóváhagyásokról.

1. A tagállamok az általuk kiállított EU-típusbizonyítványokat kölcsönösen elismerik.
2. Ha egy tagállam megállapítása szerint többször is bebizonyosodik, hogy a vezetői engedélyek jelentős számban nem felelnek meg az I melléklet e részének, a szóban forgó tagállam erről tájékoztatja a Bizottságot. A szóban forgó vezetői engedélyekhez tartozó EU-típusbizonyítvány számát, valamint a meg nem felelésről szóló leírást is közölni kell. A Bizottság indokolatlan késedelem nélkül tájékoztatja az összes többi tagállamot az e pont szerint közölt tényekről.
3. A szóban forgó vezetői engedélyeket kiállító tagállam késedelem nélkül kivizsgálja a problémát, és meghozza a megfelelő korrekciós intézkedéseket, ideértve szükség esetén az EU-típusbizonyítvány visszavonását is.

B1. RÉSZ: A mikrocsipet tartalmazó vezetői engedélyekre vonatkozó általános követelmények

A mikrocsipet tartalmazó vezetői engedélyekre vonatkozó, e mellékletben megállapított általános követelmények a nemzetközi szabványokon alapulnak, különös tekintettel az ISO/IEC 18013 szabványsorozatra. A követelmények a következőkre terjednek ki:

a) a mikrocsipre és a rajta található logikai adatstruktúrára vonatkozó előírások;

b) a tárolandó harmonizált és kiegészítő adatokra vonatkozó előírások;

c) a mikrocsipen digitálisan tárolt adatokra vonatkozó adatvédelmi mechanizmusokkal kapcsolatos előírások.

1. **RÖVIDÍTÉSEK**

|  |  |
| --- | --- |
| **Rövidítés**  | **Jelentés**  |
| AID  | Application Identifier (alkalmazásazonosító)  |
| BAP  | Basic Access Protection (alapvető hozzáférésvédelem)  |
| DG  | Data Group (adatcsoport)  |
| EAL 4+  | Evaluation Assurance Level 4 Augmented (4+ biztonsági értékelési szint)  |
| EF  | Elementary File (elemi adatállomány)  |
| EFID  | Elementary File Identifier (elemi adatállomány azonosítója)  |
| eMRTD  | Machine Readable Travel Documents (géppel olvasható úti okmányok)  |
| ICC  | Integrated Circuit Card (intelligens kártya)  |
| ISO  | International Standard Organisation (Nemzetközi Szabványügyi Szervezet)  |
| LDS  | Logical Data Structure (logikai adatstruktúra)  |
| PICC  | Promixity Integrated Circuit Card (érintkezésmentes integrált áramkörű kártya)  |
| PIX  | Proprietary Application Identifier Extension (a szolgáltató alkalmazásazonosító kiterjesztése)  |
| RID  | Registered Application Identifier (regisztrált alkalmazásazonosító)  |
| SOd  | Document Security Object (az okmány biztonsági modulja)  |

1. **A MIKROCSIPEN TÁROLT ADATOK**
2. A vezetői engedély kötelező és opcionális harmonizált adatai

A mikrocsip tárolja a vezetői engedélynek a D. részben meghatározott harmonizált adatait. Ha egy tagállam úgy dönt, hogy a D. részben opcionálisként megjelölt adatokat is szerepelteti a vezetői engedélyben, azokat a mikrocsipen kell tárolni.

1. További adatok

A tagállamok a mikrocsipen tárolhatnak olyan további adatokat, amelyeket a vezetői engedélyekre vonatkozó nemzeti jogszabályaik előírnak. Erről értesítik a Bizottságot.

1. **MIKROCSIP**
2. Az adathordozó típusa

A vezetői engedély adatainak hordozója érintkezéses, érintkezésmentes, vagy érintkezéses és érintkezésmentes (duális) interfésszel rendelkező mikrocsip a B2. rész 1. tételében előírtaknak megfelelően.

1. Alkalmazások

A mikrocsip valamennyi adatát elektronikus alkalmazásokban kell tárolni. A mikrocsip valamennyi alkalmazását a B2. rész 2. tételében előírtaknak megfelelő, alkalmazásazonosító (Application Identifier, AID) elnevezésű egyedi kóddal kell azonosítani.

a) Uniós vezetőiengedély-alkalmazás

A vezetői engedélynek az I. melléklet D. részében említett kötelező és opcionális adatait az erre a célra szolgáló, európai uniós vezetőiengedély-alkalmazásban kell tárolni. Az uniós vezetőiengedély-alkalmazás alkalmazásazonosítója:

„A0 00 00 04 56 45 44 4C 2D 30 31”,

amely mindkét, alábbiakban felsorolt elemet tartalmazza:

* az Európai Bizottság regisztrált alkalmazásazonosítója (RID): „A0 00 00 04 56”,
* az uniós vezetőiengedély-alkalmazás szolgáltatói alkalmazásazonosító kiterjesztése (PIX): „45 44 4C 2D 30 31” (EDL-01).

Az adatokat a logikai adatstruktúra (LDS) részeként adatcsoportokban (DG-k) kell csoportosítani.

Az adatcsoportokat elemi adatállományként (EF) kell tárolni az uniós vezetőiengedély-alkalmazásban, és a B2. rész 3. tétele szerinti védelem alatt kell állniuk.

b) Egyéb alkalmazások

Az egyéb kiegészítő adatokat az uniós vezetőiengedély-alkalmazáson kívül, egy vagy több, erre a célra szolgáló alkalmazásban kell tárolni. Minden ilyen alkalmazást egyedi alkalmazásazonosítóval (AID) kell ellátni.

1. **AZ UNIÓS VEZETŐIENGEDÉLY-ALKALMAZÁS LOGIKAI ADATSTRUKTÚRÁJA**
2. Logical Data Structure (logikai adatstruktúra)

A vezetői engedély adatait a mikrocsipen a B2. rész 4. tételében meghatározott logikai adatstruktúrában (LDS) kell tárolni. Ez a szakasz meghatározza a kötelező, opcionális és kiegészítő adatcsoportokra vonatkozó további követelményeket.

Minden adatcsoportot egy elemi adatállományban kell tárolni. Az uniós vezetőiengedély-alkalmazáshoz használt elemi adatállományokat a B2. rész 5. tételében meghatározott elemiadatállomány-azonosítókkal (EFID) és rövid elemiadatállomány-azonosítókkal kell azonosítani.

1. Kötelező adatcsoportok

A kötelező és az opcionális adatelemeket a következő adatcsoportokban (DG) kell tárolni:

a) 1. DG: az összes kötelező és opcionális adatelem, amint az az okmányon nyomtatva szerepel, kivéve az arcképet és az aláírást tartalmazó képet;

b) 5. DG: az engedély jogosultjának aláírása kép formátumban;

c) 6. DG: az engedély jogosultjának arcképe.

Az 1. DG adatait a 6. pontban és a B2. rész 6. tételében meghatározott módon kell strukturálni. Az 5. és a 6. adatcsoportban szereplő adatokat a B2. rész 7. tételében meghatározott módon kell tárolni.

1. Kiegészítő adatcsoportok

Amennyiben a vezetői engedélyekre vonatkozó tagállami nemzeti jogszabályok úgy rendelkeznek, a kiegészítő adatelemeket a következő adatcsoportokban kell tárolni:

a) 2. DG: az engedély jogosultjának adatai, a biometrikus adatok kivételével;

b) 3. DG: a kiállító hatóság adatai;

c) 4. DG: arckép;

d) 7. DG: az engedély jogosultjának ujjnyomatára vonatkozó biometrikus adatok;

e) 8. DG: az engedély jogosultjának íriszére vonatkozó biometrikus adatok;

f) 11. DG: egyéb adatok, például az engedély jogosultjának teljes neve nemzeti karakterekkel.

Az ezen adatcsoportokban szereplő adatokat a B2. rész 8. tételében meghatározott módon kell tárolni.

1. **ADATBIZTONSÁGI MECHANIZMUSOK**

A mikrocsip és a rajta található adatok hitelessége és sértetlenségének ellenőrzése, valamint a vezetői adatokhoz való hozzáférés korlátozása érdekében megfelelő mechanizmusokat kell alkalmazni.

A mikrocsipen tárolt adatokat a B2. rész 3. tételében meghatározott előírásoknak megfelelő védelemmel kell ellátni. Ez a szakasz meghatározza a további teljesítendő követelményeket.

1. A hitelesítés igazolása

a) Kötelező passzív hitelesítés

Valamennyi, az uniós vezetőiengedély-alkalmazásban tárolt adatcsoportot passzív hitelesítéssel kell védeni.

A passzív hitelesítéssel kapcsolatos adatoknak meg kell felelniük a B2. rész 9. tételében meghatározott követelményeknek.

b) Igény szerinti aktív hitelesítés

Igény szerinti aktív hitelesítési mechanizmusokat kell alkalmazni annak biztosítására, hogy az eredeti mikrocsipet ne lehessen kicserélni.

1. A hozzáférés korlátozása

a) Kötelező alapvető hozzáférésvédelem

A kötelező alapvető hozzáférésvédelmi mechanizmus (BAP) az uniós vezetőiengedély-alkalmazásban tárolt valamennyi adatra alkalmazandó. A meglévő rendszerekkel – például a géppel olvasható úti okmányokat (Machine Readable Travel Documents, eMRTD) használó rendszerekkel – való kölcsönös átjárhatóság érdekében a B2. rész 10. tételében meghatározott módon kötelező az egysoros, géppel olvasható vizsgálati zóna (Machine Readable Zone, MRZ) használata.

A csiphez hozzáférést biztosító Kdoc dokumentumkulcs az egysoros MRZ-ből generálódik, és manuálisan vagy optikai karakterfelismerést (OCD) használó leolvasó használatával vihető be. A B2. rész 10. tételében az egysoros MRZ-re vonatkozóan meghatározott BAP 1. konfiguráció alkalmazandó.

b) Feltételes bővített hozzáférés-ellenőrzés

Ha a mikrocsipen az (EU) 2016/679 rendelet 9. cikkének (1) bekezdése szerinti személyes adatok találhatók, az ilyen adatokhoz való hozzáférést további intézkedésekkel kell védeni.

A feltételes bővített hozzáférés-ellenőrzési mechanizmusoknak meg kell felelniük a B2. rész 11. tételében meghatározott előírásoknak.

1. A mikrocsipet tartalmazó vezetői engedélyekre vonatkozó nyilvános kulcsú infrastruktúra (PKI)

A tagállamok meghozzák a nyilvános kulcsú infrastruktúra kezeléséhez szükséges nemzeti szintű rendelkezéseket az 18013\_3 sz. ISO-szabvány A. mellékletének megfelelően.

1. **AZ ADATOK MEGJELENÍTÉSE**
2. Az 1. adatcsoportba tartozó adatok formátuma

|  |  |  |  |  |
| --- | --- | --- | --- | --- |
| Címke | L | Érték | Kódolás | Kötelező/Opcionális |
| 61 | V | 1. DG: adatelemek (egymásba ágyazva) |  |  |
|  |  | Címke | L | Érték |  |  |
|  |  | 5F 01 | V | Típusjóváhagyási szám | ans | K |
|  |  | 5F 02 | V | Demográfiai adatelemekből felépített adatobjektum |  | K |
|  |  |  |  | Címke | L | Érték |  |  |
|  |  |  |  | 5F 03 | 3 | Kibocsátó tagállam | a3 | K |
|  |  |  |  | 5F 04 | V | A jogosult családi neve(i) | as | K |
|  |  |  |  | 5F 05 | V | A jogosult utóneve(i) | as | K |
|  |  |  |  | 5F 06 | 4 | Születési idő (nnhhéééé) | n8 | K |
|  |  |  |  | 5F 07 | V | Születési hely | ans | K |
|  |  |  |  | 5F 08 | 3 | Állampolgárság | a3 | O |
|  |  |  |  | 5F 09 | 1 | Nem | F/N/E | O |
|  |  |  |  | 5F 0A | 4 | Az engedély kiállításának időpontja (nnhhéééé) | n8 | K |
|  |  |  |  | 5F 0B | 4 | Az engedély lejárati időpontja (nnhhéééé) | n8 | K |
|  |  |  |  | 5F 0C | V | Kiállító hatóság | ans | K |
|  |  |  |  | 5F 0D | V | Adminisztratív szám (az okmány számától eltérő szám) | ans | O |
|  |  |  |  | 5F 0E | V | Az okmány száma | an | K |
|  |  |  |  | 5F 0F | V | Állandó lakóhely, illetve levelezési cím | ans | O |
|  |  | 7F 63 | V | A járművek/korlátozások/feltételek kategóriáiból felépített adatobjektum |  | K |
|  |  |  |  | Címke | L | Érték (az alábbiakban meghatározottak szerint kódolva) |  |  |
|  |  |  |  | 02 | 1 | Kategóriák/korlátozások/feltételek száma | N | K |
|  |  |  |  | 87 | V | Kategória/korlátozás/feltétel | ans | K |
|  |  |  |  | 87 | V | Kategória/korlátozás/feltétel | ans | O |
|  |  |  |  | … | … | … | … | … |
|  |  |  |  | 87 | V | Kategória/korlátozás/feltétel | ans | O |

1. Logikai rekordformátum

A járművekre, korlátozásokra vagy feltételekre vonatkozó kategóriákat az alábbi táblázatban meghatározott struktúra szerinti adatobjektumban kell összeállítani:

|  |  |  |  |  |  |
| --- | --- | --- | --- | --- | --- |
| Jármű-kategória kódja | Kiállítás időpontja | A lejárat időpontja | Kód | Jel | Érték |

ahol:

a) a jármű-kategóriákat a 6. cikkben meghatározott módon kell megjeleníteni (úgy mint AM, A1, A2, A, B1, B stb.);

b) a jármű-kategóriára vonatkozóan a kiállítás időpontját NNHHÉÉÉÉ (a nap két számjeggyel, a hónap két számjeggyel, az év négy számjeggyel) formátumban kell megjeleníteni;

c) a jármű-kategóriára vonatkozóan a lejárat időpontját NNHHÉÉÉÉ (a nap két számjeggyel, a hónap két számjeggyel, az év négy számjeggyel) formátumban kell megjeleníteni;

d) a kód, a jel és az érték a jármű-kategóriával vagy a vezetővel kapcsolatos további információkra vagy korlátozásokra vonatkozik.

B2. RÉSZ: Az adathordozót tartalmazó vezetői engedélyekre alkalmazandó szabványok jegyzéke

|  |  |  |  |
| --- | --- | --- | --- |
| **Tétel**  | **Tárgy**  | **Követelmény**  | **A következőre alkalmazandó:**  |
| 1.  | Az adathordozó interfésze, felépítése és parancsai  | ISO/IEC 7816 szabványsorozat (érintkezéses), ISO/IEC 14443 szabványsorozat (érintkezésmentes) az ISO/IEC 18013-2:2008 C. melléklete alapján  | B1. rész, 3. (1) pont  |
| 2.  | Alkalmazásazonosító  | ISO/IEC 7816-5:2004  | B1. rész, 3. (2) pont  |
| 3.  | Adatbiztonsági mechanizmusok  | ISO/IEC 18013-3:2009  | B1. rész, 3. (2) a) pont B1. rész, 5. pont  |
| 4.  | Logikai adatstruktúra  | ISO/IEC 18013-2:2008  | B1. rész, 4. (1) pont  |
| 5.  | Elemi adatállomány azonosítói  | ISO/IEC 18013-2:2008 C.2. táblázat  | B1. rész, 4. (1) pont |
| 6.  | Az 1. DG adatainak megjelenítése  | ISO 18013-2:2008, C.3.8. melléklet  | B1. rész, 4. (2) pontB1. rész, 6. (1) pont  |
| 7.  | Az 5. DG és 6. DG kötelező adatainak megjelenítése  | ISO/IEC 18013-2:2008, C.6.6 és C.6.7. melléklet, az arckép és az aláírás képe JPEG vagy JPEG2000 formátumban tárolandó  | B1. rész, 4. (2) pont |
| 8.  | Opcionális és kiegészítő adatok megjelenítése  | ISO/IEC 18013-2:2008, C. melléklet  | B1. rész, 4. (3) pont |
| 9.  | Passzív hitelesítés  | ISO/IEC 18013-3:2009, 8.1. pont, az adatokat a logikai adatstruktúrában (LDS) EF.SOD-ban (okmánybiztonsági objektum elemi adatállomány) kell tárolni  | B1. rész, 5. (1) a) pont  |
| 10.  | Alapvető hozzáférési korlátozás  | ISO/IEC 18013-3:2009 és annak 1. módosítása  | B1. rész, 5. (2) a) pont  |
|   | Alapvető hozzáférési korlátozási konfiguráció  | ISO/IEC 18013-3:2009, B.8. melléklet  |
| 11.  | Bővített hozzáférési korlátozás  | TR-03110. sz. technikai iránymutatás: „Fejlett biztonsági mechanizmusok géppel olvasható úti okmányok esetén – Bővített hozzáférés-ellenőrzés”, 1.11. verzió  | B1. rész, 5. (2) b) pont  |
| 12.  | Vizsgálati módszerek  | ISO 18013-4:2011  | B3. rész, 1. pont  |
| 13.  | Biztonsági tanúsítvány  | 4+ biztonsági értékelési szint (EAL 4+) vagy azzal egyenértékű  | B3. rész, 2. pont  |
| 14.  | Funkcionális tanúsítvány  | Intelligens kártya vizsgálata az ISO 10373 szabványsorozat alapján  | B3. rész, 3. pont |

B3. RÉSZ: A mikrocsipet tartalmazó vezetői engedélyekre vonatkozó EU-típusjóváhagyási eljárás

# ÁLTALÁNOS RENDELKEZÉSEK

A mikrocsipet tartalmazó vezetői engedélyekre vonatkozó EU-típusjóváhagyást kérelmező gyártóknak biztonsági és funkcionális tanúsítványt kell bemutatniuk.

A gyártási folyamat bármely tervezett módosításáról – beleértve a szoftvert is – előzetesen értesíteni kell a típusjóváhagyást megadó hatóságot. A hatóság a módosítás elfogadása előtt további információkat és vizsgálatokat kérhet.

A vizsgálatokat a B2. rész 12. tételében meghatározott módszerek szerint kell lefolytatni.

# BIZTONSÁGI TANÚSÍTVÁNY

A biztonsági értékeléshez a vezetői engedélyek mikrocsipjeit a B2. rész 13. tételében meghatározott kritériumok alapján kell értékelni.

A biztonsági tanúsítvány csak azt követően adható ki, hogy a mikrocsipnek az adatok meghamisítására vagy megváltoztatására irányuló kísérletekkel szembeni ellenállóképességét sikeresen igazolták.

# FUNKCIONÁLIS TANÚSÍTVÁNY

A mikrocsipet tartalmazó vezetői engedélyek funkcionális értékelése a B2. rész 14. tételében meghatározott kritériumoknak megfelelő módon, laboratóriumi vizsgálat keretében zajlik.

A mikrocsipet tartalmazó vezetői engedélyt bevezető tagállamoknak biztosítaniuk kell a vonatkozó funkcionális szabványoknak és a B1. rész előírásainak való megfelelést.

A gyártó akkor kapja meg a funkcionális tanúsítványt, ha az alábbi feltételek mindegyike teljesül:

* a mikrocsip érvényes biztonsági tanúsítvánnyal rendelkezik,
* a B2. rész előírásainak való megfelelést igazolták,
* a funkcionális vizsgálatok sikeresen lezárultak.

A funkcionális tanúsítvány kiadásáért az adott tagállam illetékes hatósága felelős. A funkcionális tanúsítványon fel kell tüntetni a kiállító hatóságot, a kérelmezőt, a mikrocsip azonosítóját és a vizsgálatok és azok eredményeinek részletes jegyzékét.

# EU-TÍPUSBIZONYÍTVÁNY

1. Mintabizonyítvány

A tagállamok az EU-típusbizonyítványt az e melléklet szerinti biztonsági és funkcionális tanúsítványok bemutatása után állítják ki. Az EU-típusbizonyítványoknak meg kell felelniük a B4. részben található mintának.

1. Számozási rendszer

Az EU-típusjóváhagyás számozási rendszere a következőket tartalmazza:

a) az „e” betűt, amelyet az EU-típusjóváhagyást kiadó tagállam megkülönböztető száma követ:

1 Németország;

2 Franciaország;

3 Olaszország;

4 Hollandia;

5 Svédország;

6 Belgium;

7 Magyarország;

8 Cseh Köztársaság;

9 Spanyolország;

12 Ausztria;

13 Luxemburg;

17 Finnország;

18 Dánia;

19 Románia;

20 Lengyelország;

21 Portugália;

23 Görögország;

24 Írország;

25 Horvátország;

26 Szlovénia;

27 Szlovákia;

29 Észtország;

32 Lettország;

34 Bulgária;

36 Litvánia;

49 Ciprus;

50 Málta;

b) kötőjel után a „DL” betűket, amelyeket az e mellékletre vagy az e melléklet legutóbbi jelentős technikai módosítására utaló kétjegyű szám követ. E melléklet esetében ez a szám a 00;

c) az EU-típusjóváhagyást kiadó tagállam által adott egyedi azonosító számot.

Példa az EU-típusjóváhagyás számozási rendszerére: e50-DL00 12345

A jóváhagyási számot valamennyi, mikrocsipet tartalmazó vezetői engedély esetében a mikrocsipen, az 1. adatcsoportban kell tárolni.

B4. RÉSZ: A mikrocsipet tartalmazó vezetői engedélyekre vonatkozó EU-típusbizonyítvány mintája

Az illetékes hatóság megnevezése: …

Értesítés a mikrocsipet tartalmazó európai uniós vezetői engedély ([\*](https://eur-lex.europa.eu/legal-content/HU/TXT/HTML/?uri=CELEX:02012R0383-20140617&from=HU#E0003)):

– jóváhagyásáról 

– jóváhagyásának visszavonásáról 

A jóváhagyás száma: …

1. A gyártó márkaneve vagy védjegye: …

2. A modell neve: …

3. A gyártó vagy adott esetben a gyártó képviselőjének neve: …

…

4. A gyártó vagy adott esetben a gyártó képviselőjének címe: …

…

5. A laboratóriumi vizsgálatokról szóló jelentések:

5.1. A biztonsági tanúsítvány száma: … Kelt: …

Kiállította: …

5.2. A funkcionális tanúsítvány száma: … Kelt: …

Kiállította: …

6. A jóváhagyás időpontja: …

7. A jóváhagyás visszavonásának időpontja: …

8. A kiállítás helye: …

9. Kelt: …

10. A mellékletben csatolt leíró dokumentumok: …

11. Aláírás: …

(\*) Jelölje be a megfelelő négyzetet.

C. RÉSZ: A DIGITÁLIS VEZETŐI ENGEDÉLYRE VONATKOZÓ ÁLTALÁNOS ELŐÍRÁSOK

1. A digitális vezetői engedéllyel kapcsolatos alkalmazásoknak rendelkezésre kell állniuk a leggyakoribb mobil operációs rendszerek esetében, és legalább a következő funkciókat kell biztosítaniuk az arra jogosult személyeknek:

a) adatok vagy mutatók visszakeresése és tárolása, amelyek lehetővé teszik az adott személy járművezetési jogosultságának bizonyítását;

b) az említett adatok vagy mutatók megjelenítése és továbbítása.

1. A kérelemnek és az egyéb vonatkozó rendszereknek meg kell felelniük a digitális vezetői engedélyekre vonatkozó ISO/IEC 18013-5 szabványnak és a 910/2014/EU rendeletnek.
2. E melléklet alkalmazásában az ezen irányelvnek megfelelően kiállított digitális vezetői engedély jogosultja csak akkor tekinthető jogosult felhasználónak, ha az engedély akként azonosítja. Az azonosítás elsődleges eszköze az elektronikus azonosítás. Az ilyen személyek elektronikus azonosítása céljából legalább a 910/2014/EU rendeletben említett valamennyi elektronikus azonosító eszközt el kell fogadni.
3. A vezetői engedélyek tekintetében az érintett nemzeti rendszer azon tagállam illetékes nyilvántartó hivatala, amelyben a vezetői engedély jogosultjának szokásos tartózkodási helye található.
4. Az alkalmazásnak lehetővé kell tennie a vezetői engedély jogosultjának, hogy az érintett nemzeti rendszerből lekérje a D. részben felsorolt információkat tartalmazó ellenőrizhető adatokat, valamint egy egyszer használatos tokent. Ha a D. részben felsorolt adatok egy része nem áll rendelkezésre a nemzeti rendszerben, a vezetői engedély jogosultja más biztonságos módon is lekérheti a vele kapcsolatos hiányzó adatelemeket (például a jogosult biometrikus útlevelében szereplő fénykép letöltése kis hatótávolságú kommunikáció útján).

Az alkalmazásnak lehetővé kell tennie a szokásos tartózkodási hely szerinti tagállam megfelelő nemzeti rendszeréből származó ellenőrizhető adatok (azok a D. részben szereplő adatok, amelyeket a vezetői engedély a jogosultra vonatkozóan tartalmaz) automatikus vagy manuális aktualizálását. A kérelem nem teheti lehetővé a lekért adatok bármilyen más módon történő módosítását.

Az alkalmazásnak lehetővé kell tennie a vezetői engedély jogosultjának, hogy megjelenítse, illetve harmadik félnek továbbítsa a digitális vezetői engedélyben szereplő adatok egészét vagy egy részét. A tagállamok illetékes hatóságai jogosultak lekérdezni a digitális vezetői engedélyekben szereplő adatokat azért, hogy meggyőződhessenek a vezetői engedély jogosultjának járművezetési jogosultságairól (ellenőrzés).

Az alkalmazásnak lehetővé kell tennie, hogy a vezetői engedély jogosultja harmadik félnek továbbítsa a nemzeti rendszerből lekérdezett, egyszer használatos tokent. Ezt a tokent a fogadó fél használhatja a D. részben felsorolt információknak a vonatkozó nemzeti rendszerből történő lekérésére, ha a fogadó fél erre engedélyt kapott az érintett tagállamtól. A tagállamok illetékes hatóságai jogosultak hozzáférni más tagállamok nemzeti rendszereihez. A tagállamok gondoskodnak arról, hogy a jogosult adatainak ellenőrzése után ne őrizzék meg a továbbított adatokat.

Az alkalmazásból közvetlenül továbbított vagy az egyszer használatos tokennel lekérdezett információknak lehetővé kell tenniük, hogy az illetékes hatóságok megállapítsák a digitális vezetői engedély jogosultjának járművezetési jogosultságait (ellenőrzés), az Unióban vagy valamely tagállam területén alkalmazandó korlátozásokat is beleértve. A tagállamok nem tekinthetik érvényesnek az adatokat, ha lekérdezésükre az ellenőrzés időpontja előtt több mint 7 nappal került sor, vagy ha a vezetői engedély száma szerepel a digitális vezetői engedélyt kiállító tagállam által kezelt visszavonási listán. A visszavonási listának információkat kell tartalmaznia minden olyan vezetői engedélyről, amelyek birtokosukat már nem jogosítják fel a járművezetési jogosultság gyakorlására.

1. A 910/2014/EU rendelettől eltérve és kizárólag abból a célból, hogy a digitális vezetői engedély jogosultja ilyen helyzetekben igazolni tudja járművezetési jogosultságát, az adatok megjelenítésére és továbbítására szolgáló funkcióknak vagy egy egyszer használatos tokennek továbbra is rendelkezésre kell állnia arra az esetre, ha az említett rendelet 3. cikke szerinti európai digitális személyiadat-tárcákhoz kapcsolódó személyazonosító adatok érvénytelenek.
2. A nemzeti rendszerek az ezen irányelv rendelkezéseinek végrehajtásától eltérő célokra nem tárolhatják vagy dolgozhatják fel a fent említett egyszer használatos tokenen alapuló kérelmeket. E célból igénybe lehet venni a vezetői engedélyek 19. cikkben említett európai uniós hálózatát.
3. A digitális vezetői engedélyek jogosultjai számára lehetővé kell tenni, hogy a tagállamok által biztosított alkalmazáson vagy egy külön e célra létrehozott digitális szolgáltatási portálon keresztül megújítsák, pótolják vagy lecseréljék vezetői engedélyüket az Unióban.

D. RÉSZ: AZ UNIÓS VEZETŐI ENGEDÉLYBE BEVEZETENDŐ ADATOK

1. Az engedélyt kibocsátó tagállamok megkülönböztető jelei a következők:

B: Belgium

BG: Bulgária

CZ: Cseh Köztársaság

DK: Dánia

D: Németország

EST: Észtország

GR: Görögország

E: Spanyolország

F: Franciaország

HR: Horvátország

IRL: Írország

I: Olaszország

CY: Ciprus

LV: Lettország

LT: Litvánia

L: Luxemburg

H: Magyarország

M: Málta

NL: Hollandia

A: Ausztria

PL: Lengyelország

P: Portugália

RO: Románia

SLO: Szlovénia

SK: Szlovákia

FIN: Finnország

S: Svédország

1. A vezetői engedélyre a tagállamok hivatalos nyelvén (nyelvein) nyomtatandó „vezetői engedély” kifejezés a következő:

Свидетелство за управление на МПС

Permiso de Conducción

Řidičský průkaz

Kørekort

Führerschein

Juhiluba

Άδεια Οδήγησης

Driving Licence

Permis de conduire

Ceadúas Tiomána

Vozačka dozvola

Patente di guida

Vadītāja apliecība

Vairuotojo pažymėjimas

Vezetői engedély

Liċenzja tas-Sewqan

Rijbewijs

Prawo Jazdy

Carta de Condução

Permis de conducere

Vodičský preukaz

Vozniško dovoljenje

Ajokortti

Körkort.

1. A kiállított engedély egyedi adatai az alábbiak:

|  |  |
| --- | --- |
| Rovat  | Információ  |
| 1.  | a jogosult családi neve  |
| 2.  | a jogosult utóneve(i)  |
| 3.  | születési idő és hely  |
| 4a.  | az engedély kiállításának időpontja  |
| 4b.  | az engedély lejárati időpontja vagy gondolatjel, ha az engedély a 10. cikk (2) bekezdésének második pontja értelmében korlátlan ideig érvényes |
| 4c.  | a kiállító hatóság neve |
| 4d.  | adminisztratív célból az 5. rovatban szereplőtől eltérő szám (opcionális)  |
| 5.  | az engedély száma  |
| 6.  | a jogosult fényképe  |
| 7.  | a jogosult aláírása  |
| 8.  | állandó lakóhely illetve levelezési cím (opcionális)  |
| 9.  | a jármű(vek) kategóriája, amelyet a jogosult vezethet (a nemzeti kategóriák másképpen nyomtatandók, mint a harmonizált kategóriák)  |

1. A kiállított engedély kategóriájára vonatkozó egyedi adatok az alábbiak:

|  |  |
| --- | --- |
| Rovat  | Információ  |
| 9.  | a jármű(vek) kategóriája, amelyet a jogosult vezethet (a nemzeti kategóriák másképpen nyomtatandók, mint a harmonizált kategóriák)  |
| 10.  | az adott kategóriára vonatkozó engedély első kiadásának időpontja (ezt az időpontot az új engedélyen is meg kell ismételni későbbi pótlás vagy csere esetén); az időpontra vonatkozóan valamennyi rovatban két számjegyet kell feltüntetni az alábbi sorrendben: nap.hónap.év (NN.HH.ÉÉ)  |
| 11.  | az adott kategóriára vonatkozó engedély lejárati időpontja; az időpontra vonatkozóan valamennyi rovatban két számjegyet kell feltüntetni az alábbi sorrendben: nap.hónap.év (NN.HH.ÉÉ)  |
| 12.  | az érintett kategóriát kiegészítő további információk/korlátozás(ok) kód formában, az E. részben meghatározottak szerint  |

Ha az E. részben meghatározott kód az összes olyan kategóriára alkalmazandó, amelyre az engedélyt kiállították, a 9., 10. és 11. rovatokba is nyomtatható.

1. A kiállított engedélyek adminisztrációjával kapcsolatos egyedi adatok az alábbiak:

|  |  |
| --- | --- |
| Rovat  | Információ  |
| 13.  | az A1. rész 4. a) pontjának végrehajtása során az engedéllyel kapcsolatos adminisztráció szempontjából lényeges információknak a befogadó tagállam általi esetleges bejegyzése;  |
| 14.  | az engedéllyel kapcsolatos adminisztrációhoz szükséges vagy a közúti közlekedésbiztonsággal kapcsolatos adatoknak az engedélyt kiállító tagállam általi esetleges bejegyzése (opcionális). Ha az adat az ebben a mellékletben meghatározott valamelyik rovattal kapcsolatos, előtte meg kell adni a kérdéses rovat számát. A jogosult külön írásbeli beleegyezésével ebbe a rovatba lehet bejegyezni azokat az adatokat, amelyek nem kapcsolatosak a vezetői engedély adminisztrációjával vagy a közúti közlekedésbiztonsággal; az ilyen adatok semmilyen módon nem változtatják meg a minta vezetői engedélyként történő felhasználását.  |

E. RÉSZ: UNIÓS ÉS NEMZETI KÓDOK

A 01-től 99-ig terjedő kódok harmonizált európai uniós kódok

*GÉPJÁRMŰVEZETŐ (egészségügyi okok)*

|  |  |  |
| --- | --- | --- |
| 01  | .  | Látáskorrekció és/vagy -védelem  |
|   | 01.01.  | Szemüveg  |
|   | 01.02.  | Kontaktlencse  |
|   | 01.05.  | Szem letakarása  |
|   | 01.06.  | Szemüveg vagy kontaktlencse  |
|   | 01.07.  | Speciális optikai segédeszköz  |
| 02  |   | Hallókészülék/kommunikációs segédeszköz  |
| 03  |   | Művégtag/merevített végtag  |
|   | 03.01.  | Felső végtagprotézis/merevített végtag  |
|   | 03.02.  | Alsó végtagprotézis/merevített végtag  |

*JÁRMŰÁTALAKÍTÁSOK*

|  |  |  |
| --- | --- | --- |
| 10  |   | Átalakított erőátvitel  |
|   | 10.02.  | A sebességfokozat automatikus kiválasztása  |
|   | 10.04.  | Átalakított sebességváltó  |
| 15  |   | Átalakított tengelykapcsoló  |
|   | 15.01.  | Átalakított tengelykapcsoló-pedál  |
|   | 15.02.  | Kézi működtetésű tengelykapcsoló  |
|   | 15.03.  | Automata tengelykapcsoló  |
|   | 15.04.  | A tengelykapcsoló-pedál akadályozását vagy működésbe hozatalát megelőző megoldás  |
| 20  |   | Átalakított fékrendszerek  |
|   | 20.01.  | Átalakított fékpedál  |
|   | 20.03.  | Bal lábas használatra alkalmas fékpedál  |
|   | 20.04.  | Csúsztatható fékpedál  |
|   | 20.05.  | Döntött fékpedál  |
|   | 20.06.  | Kézi működtetésű fék  |
|   | 20.07.  | Maximum N erővel[[1]](#footnote-2) (például: „20.07(300N)”) működtethető fék  |
|   | 20.09.  | Átalakított kézifék  |
|   | 20.12.  | A fékpedál akadályozását vagy működésbe hozatalát megelőző megoldás  |
|   | 20.13.  | Térddel működtetett fék  |
|   | 20.14.  | Külső erő segítségével működtetett fékrendszer  |
| 25  |   | Átalakított gázadagoló rendszer  |
|   | 25.01.  | Átalakított gázpedál  |
|   | 25.03.  | Döntött gázpedál  |
|   | 25.04.  | Kézi működtetésű gázpedál  |
|   | 25.05.  | Térddel működtetett gázpedál  |
|   | 25.06.  | Külső erő segítségével működtetett gázpedál  |
|   | 25.08.  | Bal oldali gázpedál  |
|   | 25.09.  | A gázpedál akadályozását vagy működésbe hozatalát megelőző megoldás  |
| 31  |   | Pedál-átalakítások és pedálvédelem  |
|   | 31.01.  | Extra párhuzamos pedálok  |
|   | 31.02.  | Azonos (vagy közel azonos) magasságban elhelyezett pedálok  |
|   | 31.03.  | A nem lábbal működtetett gázpedál és fékpedál akadályozását vagy működésbe hozatalát megelőző megoldás  |
|   | 31.04.  | Megemelt padló  |
| 32  |   | Kombinált vészfékező és gázadagoló rendszerek  |
|   | 32.01.  | Egy kézzel működtetett kombinált gázadagoló és vészfékező rendszer  |

|  |  |  |
| --- | --- | --- |
|   | 32.02.  | Külső erő segítségével működtetett kombinált gázadagoló és vészfékező rendszer  |
| 33  |   | Kombinált vészfékező, gázadagoló és kormányrendszerek  |
|   | 33.01.  | Külső erő segítségével, egy kézzel működtetett kombinált vészfékező, gázadagoló és kormányrendszer  |
|   | 33.02.  | Külső erő segítségével, két kézzel működtetett kombinált vészfékező, gázadagoló és kormányrendszer  |
| 35  |   | Átalakított kezelőgombok (világításkapcsoló, ablaktörlő/mosó, kürt, irányjelző stb.)  |
|   | 35.02.  | A kormánymű elengedése nélkül működtethető kezelőelemek  |
|   | 35.03.  | A kormánymű elengedése nélkül, bal kézzel működtethető kezelőelemek  |
|   | 35.04.  | A kormánymű elengedése nélkül, jobb kézzel működtethető kezelőelemek  |
|   | 35.05.  | A kormánymű és a gázadagoló és fékező szerkezetek elengedése nélkül működtethető kezelőelemek  |
| 40  |   | Átalakított kormánymű  |
|   | 40.01.  | Maximum N erővel[[2]](#footnote-3) (például: „40.01(140N)”) működtethető kormány  |
|   | 40.05.  | Átalakított kormánykerék (nagyobb, vastagabb kormánykerék-rész, csökkentett átmérő stb.)  |
|   | 40.06.  | Módosított helyzetű kormánykerék  |
|   | 40.09.  | Lábbal működtetett kormány  |
|   | 40.11.  | Segédeszköz a kormánykeréknél  |
|   | 40.14.  | Egy kézzel/karral működtetett alternatív átalakított kormányrendszer  |
|   | 40.15.  | Két kézzel/karral működtetett alternatív átalakított kormányrendszer  |
| 42  |   | Átalakított visszapillantó eszközök  |
|   | 42.01.  | Átalakított visszapillantó eszköz  |
|   | 42.03.  | Az oldalirányú kitekintést lehetővé tevő belső kiegészítő eszköz  |
|   | 42.05.  | Holttér ellenőrzésére szolgáló eszköz  |
| 43  |   | A vezetőülés helyzete  |
|   | 43.01.  | Normál kitekintési magasságban, a kormánykeréktől és a pedáloktól normál távolságban elhelyezett vezetőülés  |
|   | 43.02.  | A test alakjához igazított vezetőülés  |
|   | 43.03.  | A megfelelő stabilitás érdekében oldaltámasszal ellátott vezetőülés  |
|   | 43.04.  | Kartámasszal ellátott vezetőülés  |
|   | 43.06.  | Biztonsági öv átalakítása  |
|   | 43.07.  | A megfelelő stabilitás érdekében támasszal ellátott biztonsági öv  |
| 44  |   | Motorkerékpárok módosításai (alkód használata kötelező)  |
|   | 44.01.  | Közös kezelőszervvel működtetett első- és hátsó fék  |
|   | 44.02.  | Átalakított első fék  |
|   | 44.03.  | Átalakított hátsó fék  |
|   | 44.04.  | Átalakított gázkar  |
|   | 44.08.  | Olyan ülésmagasság, amely lehetővé teszi a vezető számára, hogy ülő testhelyzetben egyszerre mindkét lábát letegye a földre, és a motorkerékpárt annak megállításakor és álló helyzetben egyensúlyozza.  |
|   | 44.09.  | Maximum N erővel[[3]](#footnote-4) (például: „44.09(140N)”) működtethető első fék  |
|   | 44.10.  | Maximum N erővel[[4]](#footnote-5) (például: „44.10(240N)”) működtethető hátsó fék  |
|   | 44.11.  | Átalakított lábtámasz  |
|   | 44.12.  | Átalakított fogantyú  |
| 45  |   | Kizárólag oldalkocsis motorkerékpár  |
| 46  |   | Csak triciklik  |
| 47  |   | Kettőnél több kerékkel rendelkező járműre korlátozva, amely elindításához, megállításához és álló helyzetben tartásához nem szükséges a vezető egyensúlyozása  |
| 50  |   | Meghatározott járműre/alvázszámra (jármű azonosító szám, alvázszám) korlátozva  |

A további előírások céljából a 01–44 kóddal együtt használandó betűk:

a bal

b jobb

c kéz

d láb

e közép

f kar

g hüvelykujj

*KORLÁTOZOTT VEZETÉSRE VONATKOZÓ KÓDOK*

|  |  |  |
| --- | --- | --- |
| 60  |   | Opcionális egyenértékűségek  |
|   | 60.01.  | A vezetői engedély jogosultját megilleti a 9. cikk (3) bekezdésének a) pontja szerinti opcionális egyenértékűség.  |
|   | 60.02.  | A vezetői engedély jogosultját megilleti a 9. cikk (3) bekezdésének b) pontja szerinti opcionális egyenértékűség.  |
|  | 60.03.  | A B1 kategória szerinti vezetési jogosultság a 9. cikk (4) bekezdésének c) pontjában meghatározott járművekre korlátozódik. |
| 61  |   | Nappali vezetésre korlátozott (például: egy órával a napkeltét követően, illetve egy órával a napnyugtát megelőzően)  |
| 62  |   | A jogosult lakóhelye körüli … km-es sugarú körön vagy városon/régión belüli vezetésre korlátozott  |
| 63  |   | Utasok nélküli vezetés  |
| 64  |   | Legfeljebb … km/h sebességű vezetésre korlátozott  |
| 65  |   | Vezetés kizárólag a legalább egyenértékű kategóriájú járművekre vezetői engedéllyel rendelkező személy jelenlétében  |
| 66  |   | Pótkocsi nélkül  |
| 67  |   | Autópályán a vezetés nem engedélyezett  |
| 68  |   | Tilos az alkoholfogyasztás  |
| 69  |   | Az EN 50436 szabvány szerinti alkoholszondás indításgátlóval felszerelt járművek vezetésére korlátozva. A lejárat időpontjának feltüntetése opcionális (például „69” vagy „69(2016.1.1.)”)  |

*IGAZGATÁSI KÉRDÉSEK*

|  |  |  |
| --- | --- | --- |
| 70  |   | A(z) … számú, … által kiállított engedély cseréje (harmadik ország esetében az EU/ENSZ megkülönböztető jel is; például „70.0123456789.NL”)  |
| 71  |   | A(z) … számú engedély másodpéldánya (harmadik ország esetében az EU/ENSZ megkülönböztető jel is; például „71.987654321.HR”)  |
| 73  |   | B kategóriájú, négykerekű gépi meghajtású járművekre korlátozva (B1)  |
| 78  |   | Automata sebességváltóval rendelkező járművekre korlátozva  |
| 79  |   | A zárójelben megjelölt tulajdonságokkal rendelkező járművekre korlátozva az irányelv 19. cikkének alkalmazásában.  |
|   | 79.01.  | Kétkerekű, oldalkocsis vagy oldalkocsi nélküli járművekre korlátozva  |
|   | 79.02.  | AM kategóriájú, háromkerekű vagy könnyű négykerekű járművekre korlátozva  |
|   | 79.03.  | Triciklire korlátozva  |
|   | 79.04.  | Tricikli és 750 kg-ot meg nem haladó legnagyobb megengedett össztömegű pótkocsi szerelvényére korlátozva  |
|   | 79.05.  | A1 kategóriájú, 0,1 kW/kg-ot meghaladó teljesítmény/tömeg arányú motorkerékpárok  |
|   | 79.06.  | BE kategóriájú járművek, amelyek pótkocsijának megengedett legnagyobb össztömege meghaladja a 3 500 kg-ot  |
| 80  |   | A háromkerekű gépjármű vezetésére jogosító engedéllyel rendelkező, 24 év alatti vezetőkre korlátozva  |
| 81  |   | A kategóriájú motorkerékpár vezetésére jogosító engedéllyel rendelkező, 21 év alatti vezetőkre korlátozva  |
| 95  |   | Az (EU) 2022/2561 irányelvben előírt szakmai alkalmassági kötelezettségnek megfelelő szakmai alkalmassági bizonyítvánnyal (SZAB) rendelkező gépjárművezető, …-ig (például „95(01.01.12)”)  |
| 96  |   | B kategóriájú járművek 750 kg-ot meghaladó megengedett legnagyobb össztömegű pótkocsival összekapcsolva, feltéve, hogy az így kialakított járműszerelvény legnagyobb megengedett össztömege 3 500 kg felett van, de nem haladja meg a 4 250 kg-ot  |
| 97  |   | Nem vezethet olyan C1 kategóriájú járművet, amely a 165/2014/EU európai parlamenti és tanácsi rendelet[[5]](#footnote-6) hatálya alá tartozik.  |
| 98  |   |   |
|   | 98.01  | A járművezető kezdő gépjárművezetőnek minősül, és a próbaidőre vonatkozó feltételek vonatkoznak rá. Az engedély cseréje, megújítása vagy pótlása esetén a kódot ki kell egészíteni a próbaidő lejártának időpontjával (például 98.01.13.04.2028).  |
|   | 98.02  | A jogosultnak a 18. életévének betöltéséig meg kell felelnie a felügyelt vezetés rendszerére vonatkozó feltételeknek.  |

A 100-as kód és a 100 feletti kódok nemzeti kódok, amelyek csak a vezetői engedélyt kiállító tagállam területén érvényesek.

II. MELLÉKLET

A JÁRMŰVEZETŐI VIZSGÁKRA, VALAMINT A GÉPI MEGHAJTÁSÚ JÁRMŰVEK VEZETÉSÉHEZ SZÜKSÉGES ISMERETEKRE, JÁRTASSÁGRA ÉS MAGATARTÁSRA VONATKOZÓ MINIMUMKÖVETELMÉNYEK

**I. A JÁRMŰVEZETŐI VIZSGÁK MINIMUMKÖVETELMÉNYEI**

A tagállamok meghozzák a szükséges intézkedéseket annak biztosítása érdekében, hogy a vezetői engedélyt kérelmezők rendelkezzenek a gépi meghajtású járművek vezetéséhez szükséges ismeretekkel és jártassággal, valamint ennek megfelelő magatartást tanúsítsanak. Ennek értelmében a vizsgának az alábbiakból kell állnia:

* elméleti vizsga,
* az elméleti vizsgán való sikeres részvétel után jártassági és magatartási vizsga.

A vizsga lebonyolításának feltételei az alábbiakban találhatók.

A. ELMÉLETI VIZSGA

1. **Forma**

A formát úgy kell megválasztani, hogy meg lehessen bizonyosodni arról, hogy a kérelmező rendelkezik-e a megkívánt ismeretekkel a 2., 3. és 4. pontban felsorolt területeken.

Minden olyan, egy adott járműkategóriában engedélyt igénylő kérelmező, aki egy másik járműkategóriában teljesítette az engedély megszerzéséhez szükséges elméleti vizsgát, mentesülhet a 2., 3. és 4. pont közös rendelkezései alól.

1. **Az elméleti vizsga valamennyi járműkategóriára vonatkozó tartalma**

Az alábbi pontokban felsorolt valamennyi témával kapcsolatban kérdéseket kell feltenni, a kérdések tartalmának és formájának meghatározása a tagállamok hatáskörébe tartozik:

a) a közúti közlekedési szabályok:

* különös tekintettel a közúti jelzőtáblákra, jelzésekre, jelölésekre, az elsőbbségadásra és sebességkorlátozásra;

b) a járművezető:

* az éberség és a közúti közlekedés többi résztvevőjével, többek között a mikromobilitási eszközök használóival szembeni magatartás fontossága,
* általános észlelés, beleértve a veszélyészlelést, ítélőképesség és döntéshozatal, különösen a reakcióidő, valamint a vezetői magatartás megváltozása alkohol, kábítószerek, gyógyszerek, adott lelki állapot vagy fáradtság hatására;

c) az úttest:

* a járművek közötti biztonságos távolság, a féktávolságok és a biztonságos úttartás különböző időjárási és útviszonyok közötti megtartására vonatkozó legfontosabb elvek,
* az eltérő útviszonyokkal, különösen azoknak az időjárás, valamint az út adott napszak hatására bekövetkező változásaival összefüggő vezetési kockázati tényezők, beleértve a veszélyek észlelését és előrejelzését,
* a különböző úttípusok jellemzői és az ezzel összefüggő jogszabályi követelmények,
* a közúti alagutakban való biztonságos vezetés;

d) a közlekedés más résztvevői:

* a többi úthasználó tapasztalatlanságával összefüggő sajátos kockázati tényezők, különös tekintettel a veszélyeztetett úthasználókra, akik a gépjárművel – például autóval, autóbusszal, illetve tehergépkocsival – közlekedőkhöz képest kevésbé védettek a forgalomban, és közvetlenül ki vannak téve az ütközési erőknek. Ebbe a kategóriába tartoznak a gyalogosok, a kerékpárosok, a kétkerekű gépjárművel közlekedők, a személyi mobilitási eszközökkel közlekedők, valamint a fogyatékossággal élő személyek, a csökkent mozgásképességű személyek és a csökkent tájékozódóképességű személyek,
* a különböző járműtípusok mozgásával és vezetésével, továbbá vezetőik eltérő látóterével járó kockázati tényezők, ideértve a fejlett vezetéstámogató rendszerekkel és egyéb automatizálási funkciókkal rendelkező járműveket is;

e) az általános szabályok, rendeletek és egyéb kérdések:

* a járművek használatához szükséges hivatalos okmányokra vonatkozó szabályok,
* a járművezető baleset esetén tanúsítandó magatartását meghatározó általános szabályok (figyelmeztető eszközök kihelyezése és riasztás), és azok az intézkedések, amelyeket szükség esetén megtehet a közúti balesetekben sérülést szenvedett személyek érdekében,
* a járművel, rakományával és a személyekkel kapcsolatos biztonsági tényezők,
* az alternatív üzemanyaggal működő járművekkel kapcsolatos biztonsági szempontok ismerete;

f) a jármű elhagyásakor szükséges óvintézkedések;

g) a közúti közlekedésbiztonsággal összefüggő mechanikai szempontok; a kérelmezőknek képesnek kell lenniük észlelni a leggyakoribb meghibásodásokat, különösen a kormány-, a felfüggesztési és a fékrendszerben, a gumiabroncsokban, a lámpákban és az irányjelzőkben, a fényvisszaverőkben, a visszapillantó tükrökben, a szélvédőkben és az ablaktörlőkben, a kipufogórendszerben, a biztonsági övekben és hangjelző készülékben;

h) a jármű biztonsági felszerelései, és különösen a biztonsági övek, a fejtámaszok, a gyermekek biztonságát szolgáló eszközök használata és az elektromos járművek töltése;

i) a járműhasználat környezettel összefüggő szabályai és szempontjai, ideértve az elektromos járművek használatát is: a hangjelző készülékek megfelelő használata, mérsékelt üzemanyag-/energiafogyasztás, a kibocsátások korlátozása (üvegházhatásúgáz-kibocsátások, légszennyező anyagok, zaj, a gumiabroncsokból és az úthasználatból származó mikroműanyagok stb.).

1. **Az A1, A2 és A kategóriákra vonatkozó különleges rendelkezések**

Az alábbiak általános ismeretének kötelező ellenőrzése:

a) védőfelszerelés, például kesztyű, csizma, védőruha és bukósisak használata;

b) a motorkerékpárosok láthatósága a közúti közlekedés többi résztvevője számára;

c) az úttest fent meghatározott különböző állapotaihoz kapcsolódó kockázati tényezők, különös tekintettel az olyan csúszós részekre, mint például a csatornafedelek, az útburkolati jelzésekre, például a vonalakra és nyilakra, valamint a villamossínekre;

d) a közúti közlekedésbiztonsággal összefüggő, fent meghatározott mechanikai szempontok, különös tekintettel az elakadásjelző kapcsolójára, az olajszintekre és a meghajtóláncra.

1. **A C, CE, C1, C1E, D, DE, D1 és D1E kategóriákra vonatkozó különleges rendelkezések**
2. Az alábbiak általános ismeretének kötelező ellenőrzése:

a) az 561/2006/EK európai parlamenti és tanácsi rendeletben[[6]](#footnote-7) meghatározott vezetési időre és pihenőidőre vonatkozó szabályok; a 165/2014/EU rendeletben meghatározott menetíró készülék használata;

b) az érintett szállítási típusra vonatkozó szabályok: árufuvarozás vagy személyszállítás;

c) a belföldi és a nemzetközi árufuvarozáshoz és személyszállításhoz szükséges jármű- és szállítási okmányok;

d) baleset esetén tanúsítandó magatartás; baleset vagy hasonló esemény esetén elvégzendő intézkedések – beleértve a vészhelyzeti intézkedéseket, például az utasok kimenekítését – ismerete és elsősegély-nyújtási alapismeretek;

e) a kerekek leszerelése és cseréje közben betartandó óvintézkedések;

f) a járművek tömegére és méreteire vonatkozó szabályok; a sebesség-korlátozókra vonatkozó szabályok;

g) a látótérnek a saját jármű jellemzői által okozott korlátozása;

h) autóstérkép olvasása, útvonaltervezés, ideértve az elektronikus navigációs rendszerek használatát is (opcionális);

i) a jármű rakományával kapcsolatos biztonsági tényezők: a rakomány ellenőrzése (rakodás és rögzítés), a különböző típusú rakományokkal kapcsolatos nehézségek (például folyadékok, függő rakomány, …), az áru be- és kirakodása és a rakodó-berendezések használata (csak a C, CE, C1, C1E kategóriákban);

j) a járművezető felelőssége az utasszállítást illetően; az utasok kényelme és biztonsága; gyermekek szállítása; az elindulás előtti szükséges ellenőrzések; az elméleti vizsgának valamennyi busztípust magában kell foglalnia (a tömegközlekedésben használt buszok és a távolsági buszok, különleges méretű buszok, …) (csak a D, DE, D1, D1E kategóriákban);

k) a 165/2014/EU rendelet hatálya alá nem tartozó, C1 vagy C1E kategóriájú jármű vezetésére jogosító engedélyt kérelmezőket a tagállamok felmenthetik a fenti 4. (1) a)–c) pontokban szereplő ismeretek bizonyítása alól.

1. A C, CE, D és DE kategóriákra vonatkozásában a következő további előírások általános ismeretének kötelező ellenőrzése:

a) a következők szerkezeti és működési elvei: belsőégésű motorok, folyadékok (például motorolaj, hűtőfolyadék, mosófolyadék), üzemanyag-ellátó rendszer, elektromos rendszer, a gyújtási rendszer, erőátviteli rendszer (tengelykapcsoló, sebességváltó stb.);

b) kenés és fagyásálló-védelem;

c) a gumiabroncsok szerkezetének, felszerelésének, helyes használatának és ápolásának elvei;

d) a fékszerelvények és a sebességszabályzók típusainak, működésének, fő elemeinek, csatlakozásának, használatának és napi karbantartásának elvei, és a blokkolásgátló fékek használata;

e) a kapcsolószerkezetek típusainak, működésének, fő elemeinek, csatlakozásának, használatának és napi karbantartásának elvei (csak a CE, DE kategóriákban);

f) az üzemzavarok okainak felderítési módszerei;

g) a járművek megelőző karbantartása és a szükséges folyamatos karbantartás;

h) a járművezető felelőssége az áru egyeztetett feltételek szerinti átvételét, fuvarozását és leszállítását illetően (csak a C, CE kategóriákban).

B. JÁRTASSÁGI ÉS MAGATARTÁSVIZSGA

1. **A jármű és felszerelései**
2. Sebességváltó

a) Kézi sebességváltóval rendelkező járművet kizárólag az vezethet, aki kézi sebességváltóval rendelkező járművön tette le a jártassági és magatartásvizsgát.

A „kézi sebességváltóval rendelkező jármű” az a jármű, amely olyan tengelykapcsoló-pedállal (illetve az A, A2 és A1 kategóriákban kézi váltókarral) van felszerelve, amelynek működtetése a jármű elindításakor, megállításakor és sebességváltáskor a vezetőre hárul.

b) Az 5. (1) a) pontban előírt feltételeknek meg nem felelő járműveket automata sebességváltós járműveknek kell tekinteni.

Az 5. (1) c) pont sérelme nélkül, ha a kérelmező a jártassági és magatartásvizsgát automata sebességváltóval rendelkező járművön teszi le, ezt a tényt az e vizsga alapján kiállított összes engedélyen fel kell tüntetni az I. melléklet E. részében előírt megfelelő uniós kód megadásával. Az ilyen jelöléssel ellátott engedélyek csak automata sebességváltóval rendelkező járművek vezetéséhez használhatók.

c) Az automata sebességváltóval rendelkező járművön végzett jártassági és magatartási vizsga alapján kiállított A1, A2, A, B1, B és BE kategóriájú vezetői engedélyen feltüntetett uniós kódot el kell távolítani, ha a jogosult leteszi a külön e célra készült jártassági és magatartási vizsgát vagy elvégez egy célzott képzést.

A tagállamok meghozzák az alábbiakhoz szükséges intézkedéseket:

i. a célzott képzés jóváhagyása és felügyelete; vagy

ii. a jártassági és magatartásvizsga megszervezése.

Az e pont hatálya alá tartozó képzésre vagy vizsgára használt járműveknek kézi sebességváltóval kell rendelkezniük, és a résztvevők által kérelmezett vezetői engedély kategóriájába kell tartozniuk.

A jártassági és magatartási vizsga időtartamának és a megtett távolságnak elegendőnek kell lennie ahhoz, hogy felmérhető legyen az e melléklet 6. vagy 7. pontjában meghatározott jártasság és magatartás, különös figyelmet fordítva a sebességváltó használatára.

A képzésnek ki kell térnie az e melléklet 6. vagy 7. pontjában szereplő valamennyi szempontra, különös figyelmet fordítva a sebességváltó használatára. A képzés minden részvevőjének teljesítenie kell a gyakorlati vizsgát, és a közutakon kell bemutatnia jártasságát és magatartását. A képzés időtartama legalább 7 nap.

d) A BE, C, CE, C1, C1E, D, DE, D1 és D1E kategóriákra vonatkozó különleges rendelkezések

A tagállamok dönthetnek úgy, hogy a fenti 5. (1) b) pont hatálya alá tartozó, BE, C, CE, C1, C1E, D, DE, D1 vagy D1E kategóriájú jármű vezetésére jogosító engedélyen nem tüntetnek fel az automata sebességváltóra vonatkozó korlátozást, amennyiben a kérelmező már rendelkezik kézi sebességváltóval rendelkező jármű vezetésére jogosító engedéllyel az alábbi kategóriák legalább egyikében: B, BE, C, CE, C1, C1E, D, DE, D1 vagy D1E, továbbá a jártassági és magatartásvizsga során végrehajtotta a 8. (4) pontban említett tevékenységeket.

1. A jártassági és magatartásvizsgán alkalmazott járműveknek meg kell felelniük az alábbiakban megadott minimumkövetelményeknek. A tagállamok megállapíthatnak szigorúbb vagy további követelményeket. A jártassági és magatartásvizsgán használt A1, A2 és A kategóriájú járművek esetében a tagállamok megengedhetik az előírt minimális hengerűrtartalomnál legfeljebb 5 cm3-rel kisebb motorok alkalmazását.

a) A1 kategória:

A1 kategóriájú, oldalkocsi nélküli motorkerékpárok, amelyek teljesítménye a 11 kW-ot, teljesítmény/tömeg aránya pedig a 0,1 kW/kg-ot nem haladja meg, és amelyek képesek legalább 90 km/h sebesség elérésére.

Amennyiben a motorkerékpár belső égésű motorral van felszerelve, annak hengerűrtartalma legalább 120 cm3.

Amennyiben a motorkerékpár elektromos motorral van felszerelve, annak teljesítmény/tömeg aránya legalább 0,08 kW/kg

b) A2 kategória:

Oldalkocsi nélküli motorkerékpárok legalább 20 kW, de legfeljebb 35 kW teljesítményű motorral, amelyek teljesítmény/tömeg aránya nem haladja meg a 0,2 kW/kg-ot.

Amennyiben a motorkerékpár belső égésű motorral van felszerelve, annak hengerűrtartalma legalább 250 cm3.

Amennyiben a motorkerékpár elektromos motorral van felszerelve, annak teljesítmény/tömeg aránya legalább 0,15 kW/kg

c) A kategória:

Oldalkocsi nélküli motorkerékpárok legalább 180 kg terheletlen tömeggel és legalább 50 kW teljesítményű motorral. A tagállamok elfogadhatnak ennél 5 kg-mal kisebb saját tömegű járműveket.

Amennyiben a motorkerékpár belső égésű motorral van felszerelve, annak hengerűrtartalma legalább 600 cm3.

Amennyiben a motorkerékpár elektromos motorral van felszerelve, annak teljesítmény/tömeg aránya legalább 0,25 kW/kg

d) B kategória:

B kategóriájú, négykerekű jármű, amely legalább 100 km/h sebesség elérésére alkalmas.

e) BE kategória:

Egy B kategóriába tartozó vizsgajárműből és egy legalább 1 000 kg megengedett legnagyobb össztömeggel rendelkező pótkocsiból álló járműszerelvény, amely legalább 100 km/h sebesség elérésére alkalmas, és nem tartozik a B kategóriába; a pótkocsi raktere zárt dobozos felépítményből áll, amely legalább olyan széles és magas, mint a vonójármű; a zárt dobozos felépítmény szélessége kis mértékben el is maradhat a vonójárműétől, feltéve, hogy a hátratekintés csak a vonójármű külső visszapillantó tükreinek használatával lehetséges; a pótkocsi tényleges össztömegének legalább 800 kg-nak kell lennie.

f) B1 kategória:

Legalább 60 km/h sebesség elérésére képes, négykerekű, gépi meghajtású jármű.

g) C kategória:

A C kategóriába tartozó járművek, amelyek megengedett legnagyobb össztömege legalább 12 000 kg, és hossza legalább 8 m, szélessége legalább 2,40 m, továbbá legalább 80 km/h sebesség elérésére alkalmasak; blokkolásgátló fékekkel vannak ellátva és a 165/2014/EU rendelet által meghatározott menetíró készülékkel vannak felszerelve; a raktér egy zárt dobozos felépítményből áll, amely legalább olyan széles és magas, mint a vezetőfülke; a jármű tényleges össztömegének legalább 10 000 kg-nak kell lennie.

h) CE kategória:

vagy nyerges jármű, vagy egy C kategóriájú vizsgajárműből és legalább 7,5 m hosszú pótkocsiból álló járműszerelvény; a nyerges jármű vagy a járműszerelvény megengedett legnagyobb össztömege legalább 20 000 kg, és hossza legalább 14 m, szélessége legalább 2,40 m, továbbá legalább 80 km/h sebesség elérésére képes; blokkolásgátló fékekkel vannak ellátva és a 165/2014/EU rendelet által meghatározott menetíró készülékkel vannak felszerelve; a raktér egy zárt dobozos felépítményből áll, amely legalább olyan széles és magas, mint a vezetőfülke; a nyerges jármű, illetve a járműszerelvény tényleges össztömegének legalább 15 000 kg-nak kell lennie.

i) C1 kategória:

C1 alkategóriába tartozó járművek, amelyek legnagyobb megengedett össztömege legalább 4 000 kg, és hossza legalább 5 m, továbbá legalább 80 km/h sebesség elérésére alkalmasak; blokkolásgátló fékekkel vannak ellátva és a 165/2014/EU rendelet által meghatározott menetíró készülékkel vannak felszerelve; a raktér egy zárt dobozos felépítményből áll, amely legalább olyan széles és magas, mint a vezetőfülke.

j) C1E kategória:

Egy C1 kategóriába tartozó vizsgajárműből és egy legalább 1 250 kg megengedett legnagyobb össztömegű pótkocsiból álló járműszerelvény; a járműszerelvény hossza legalább 8 m, és legalább 80 km/h sebesség elérésére alkalmas; a pótkocsi raktere egy zárt dobozos felépítményből áll, amely legalább olyan széles és magas, mint a vezetőfülke; a zárt dobozos felépítmény szélessége kis mértékben el is maradhat a vezetőfülkéétől, feltéve, hogy a hátratekintés csak a vonójármű külső visszapillantó tükreinek használatával lehetséges; a pótkocsi tényleges össztömegének legalább 800 kg-nak kell lennie.

k) D kategória:

A D kategóriába tartozó járművek, amelyek hossza legalább 10 m, szélessége legalább 2,40 m, és legalább 80 km/h sebesség elérésére alkalmasak; blokkolásgátló fékekkel vannak ellátva és a 165/2014/EU rendelet által meghatározott menetíró készülékkel vannak felszerelve.

l) DE kategória:

Egy D kategóriájú vizsgajárműből és egy legalább 1 250 kg megengedett legnagyobb össztömegű pótkocsiból álló, legalább 2,40 m széles és legalább 80 km/h sebesség elérésére képes járműszerelvény; a pótkocsi raktere egy zárt dobozos felépítményből áll, amely legalább 2 m széles és 2 m magas; a pótkocsi tényleges össztömegének legalább 800 kg-nak kell lennie.

m) D1 kategória:

D1 alkategóriába tartozó járművek, amelyek legnagyobb megengedett össztömege legalább 4 000 kg, és hossza legalább 5 m, továbbá legalább 80 km/h sebesség elérésére alkalmasak; blokkolásgátló fékekkel vannak ellátva és a 165/2014/EU rendelet által meghatározott menetíró készülékkel vannak felszerelve.

n) D1E kategória:

Egy D1 alkategóriájú vizsgajárműből és egy legalább 1 250 kg megengedett legnagyobb össztömegű pótkocsiból álló, és legalább 80 km/h sebesség elérésére képes járműszerelvény; a pótkocsi raktere egy zárt dobozos felépítményből áll, amely legalább 2 m széles és 2 m magas; a pótkocsi tényleges össztömegének legalább 800 kg-nak kell lennie.

1. **Az A1, A2 és A kategóriákra vonatkozóan vizsgálandó jártasság és magatartás**
2. A jármű közúti közlekedésbiztonsággal összefüggő előkészítése és műszaki ellenőrzése

A kérelmezőknek a következő követelmények kielégítésével igazolniuk kell, hogy elő tudnak készülni a biztonságos vezetésre:

a) a védőfelszerelés, például a kesztyű, csizma, védőruha és -sisak beállítása;

b) a gumiabroncsok, a fékek, a kormánymű, a vészleállító (ha van), a lánc, az olajszintek, a fényszórók, a távolsági fényszórók, az irányjelzők és a hangjelző készülék szúrópróbaszerű ellenőrzésének elvégzése.

1. A közúti közlekedésbiztonsággal összefüggésben vizsgálandó különleges manőverek:

a) a motorkerékpár kitámasztó lábra helyezése és arról való levétele, valamint a jármű mellett haladva annak a motor segítsége nélküli mozgatása;

b) a motorkerékpár kitámasztó lábon történő leparkolása;

c) legalább két kis sebességű manővert kell végrehajtani, beleértve a szlalomvezetést; ennek lehetővé kell tennie a tengelykapcsoló és a fék kombinált kezelésében, az egyensúlyozásban, a tekintet irányításában, a motorkerékpáron való elhelyezkedésben és a lábak lábtartón való elhelyezésében szerzett jártasság értékelését;

d) legalább két nagyobb sebességű manővert kell végrehajtani: az egyiknek egy második vagy harmadik sebességfokozatban, legalább 30 km/h sebességgel megtett manővernek kell lennie, a másik során pedig akadályt kell kikerülni legalább 50 km/h sebességgel; ennek lehetővé kell tennie a motorkerékpáron való elhelyezkedésben, a tekintet irányításában, az egyensúlyozásban, a kormányzási technikában és a sebességváltási technikában szerzett jártasság értékelését;

e) fékezés: végre kell hajtani legalább két fékezési gyakorlatot, amelyek egyike egy legalább 50 km/h sebességnél elvégzett vészfékezés; ennek lehetővé kell tennie az elülső és a hátsó fékek kezelésében, a tekintet irányításában és a motorkerékpáron való elhelyezkedésben szerzett jártasság értékelését.

1. Magatartás a közlekedésben

A kérelmezőknek normál közlekedési helyzetben, teljes biztonsággal és az összes szükséges óvintézkedést megtéve végre kell hajtaniuk a következő tevékenységek mindegyikét:

a) elindulás: parkolást követően, a forgalomban való megállás után; kocsibehajtó elhagyása;

b) haladás egyenes úton; elhaladás szembejövő járművek mellett, beleértve ennek szűk helyen való végrehajtását;

c) haladás ívelt kanyarban;

d) kereszteződések: csomópontok és útkereszteződések megközelítése és a rajtuk való áthaladás;

e) irányváltás: balra és jobbra fordulás; sávváltás;

f) autópálya vagy hasonló út (ha van ilyen) megközelítése/elhagyása: besorolás a gyorsítósávból; kisorolás a lassító sávba;

g) előzés/elhaladás valami mellett: más közlekedő előzése (ha lehetséges); haladás akadályok (például parkoló autók) mellett; más közlekedő általi leelőzés (ha alkalmazható);

h) különleges útszakaszok (ha vannak ilyenek): körforgalom; szintbeli vasúti átjáró; villamos-/autóbusz megálló; gyalogátkelőhely; haladás hosszú emelkedőn/lejtőn; alagutak;

i) veszélyes helyzetekre való reagálás és az ilyen helyzetek előrejelzése szimulátorok segítségével;

j) a szükséges óvintézkedések betartása a járműről történő leszálláskor.

1. **A B, B1 és BE kategóriákra vonatkozóan vizsgálandó jártasság és magatartás**
2. A jármű közúti közlekedésbiztonsággal összefüggő előkészítése és műszaki ellenőrzése

A kérelmezőknek a következő követelmények kielégítésével igazolniuk kell, hogy elő tudnak készülni a biztonságos vezetésre:

a) az ülés beállítása a megfelelő ülő testhelyzet elérése érdekében;

b) a visszapillantó tükrök, a biztonsági övek és (ha vannak) a fejtámaszok beállítása;

c) az ajtók zárt állapotának ellenőrzése;

d) a gumiabroncsok, a kormány, a fékek, a folyadékok (például motorolaj, hűtőfolyadék, mosófolyadék), a lámpák, a fényvisszaverők, az irányjelzők és a hangjelző készülék véletlenszerű ellenőrzésének elvégzése;

e) a jármű rakományával kapcsolatos biztonsági tényezők ellenőrzése: a kocsiszekrény, a ponyvák, a raktérajtók, a vezetőfülke zárhatósága, a berakodás módja, a rakomány rögzítése (csak a BE kategóriában);

f) a kapcsolószerkezet, valamint a fék- és az elektromos csatlakozók ellenőrzése (csak a BE kategóriában).

1. B és B1 kategóriáknál: a közúti közlekedésbiztonsággal összefüggésben vizsgálandó különleges manőverek

A következők közül kiválasztott manőverek egy csoportját kell vizsgálni (a négy pontból legalább két manővert, amelyek egyike hátramenetben hajtandó végre):

a) tolatás egyenesen, illetve tolatás a sarkon jobbra vagy balra, a megfelelő forgalmi sávon belül maradva;

b) visszafordulás a járművel az előremenet és hátramenet segítségével;

c) a jármű leparkolása és elindulás a parkolóhelyről (az útpadkával párhuzamosan, rézsútosan vagy arra merőlegesen, előre- vagy hátramenetben, sík terepen, hegymenetben és lejtőn);

d) pontos megállás fékezéssel; a vészfékezés végrehajtása opcionális.

1. BE kategória – a közúti közlekedésbiztonsággal összefüggésben vizsgálandó különleges manőverek:

a) pótkocsi és vonójármű össze- és szétkapcsolása, vagy szétkapcsolása és újbóli összekapcsolása; a manővernek magában kell foglalnia a vonójárműnek a pótkocsi melletti leparkolását (azaz nem állhat egy vonalban vele);

b) tolatás kanyarban, amely vonalvezetésének meghatározása a tagállamok hatáskörébe tartozik;

c) biztonságos parkolás a be-/kirakodáshoz.

1. Magatartás a közlekedésben

A kérelmezőknek normál közlekedési helyzetben, teljes biztonsággal és az összes szükséges óvintézkedést megtéve végre kell hajtaniuk a következő tevékenységek mindegyikét:

a) elindulás: parkolást követően, a forgalomban való megállás után; kocsibehajtó elhagyása;

b) haladás egyenes úton; elhaladás szembejövő járművek mellett, beleértve ennek szűk helyen való végrehajtását;

c) haladás kanyarban;

d) kereszteződések: csomópontok és útkereszteződések megközelítése és a rajtuk való áthaladás;

e) irányváltás: balra és jobbra fordulás; sávváltás;

f) autópálya vagy hasonló út (ha van ilyen) megközelítése/elhagyása: besorolás a gyorsítósávból; kisorolás a lassító sávba;

g) előzés/elhaladás valami mellett: más közlekedő előzése (ha lehetséges); haladás akadályok (például parkoló autók) mellett; más közlekedő általi leelőzés (ha alkalmazható);

h) különleges útszakaszok (ha vannak ilyenek): körforgalom; szintbeli vasúti átjáró; villamos-/autóbusz megálló; gyalogátkelőhely; haladás hosszú emelkedőn/lejtőn; alagutak;

i) a szükséges óvintézkedések betartása a járműből történő kiszálláskor;

j) veszélyes helyzetekre való reagálás és az ilyen helyzetek előrejelzése szimulátorok segítségével.

1. **A C, CE, C1, C1E, D, DE, D1és D1E kategóriákra vonatkozóan vizsgálandó jártasság és magatartás**
2. A jármű közúti közlekedésbiztonsággal összefüggő előkészítése és műszaki ellenőrzése

A kérelmezőknek a következő követelmények kielégítésével igazolniuk kell, hogy elő tudnak készülni a biztonságos vezetésre:

a) az ülés beállítása a megfelelő ülő testhelyzet elérése érdekében;

b) a visszapillantó tükrök, a biztonsági övek és (ha vannak) a fejtámaszok beállítása;

c) a gumiabroncsok, a kormány, a fékek, a lámpák, a fényvisszaverők, az irányjelzők és a hangjelző készülék szúrópróbaszerű ellenőrzése;

d) a rásegítéses fék- és kormányrendszer ellenőrzése; a kerekek, a kerékagyak, a sárvédők, a szélvédők, az ablakok és az ablaktörlők, a folyadékok (például motorolaj, hűtőfolyadék, mosófolyadék) ellenőrzése; a műszerfal ellenőrzése és használata, beleértve a 165/2014/EU rendelet által meghatározott menetíró készüléket is. Ez utóbbi követelmény nem vonatkozik azon kérelmezőkre, akik az említett rendelet hatálya alá nem tartozó, C1 vagy C1E kategóriájú jármű vezetésére jogosító engedélyért folyamodnak;

e) a légnyomás, a levegőtartályok és a felfüggesztés ellenőrzése;

f) a jármű rakományával kapcsolatos biztonsági tényezők ellenőrzése: a kocsiszekrény, a ponyvák, a raktérajtók, a rakodó szerkezet (ha van), a vezetőfülke zárhatósága (ha van ilyen), a rakodás módja, a rakomány rögzítése (csak a C, CE, C1, C1E kategóriákban);

g) a kapcsolószerkezet, valamint a fék- és az elektromos csatlakozók ellenőrzése (csak a CE, C1E, DE, D1E kategóriákban);

h) különleges járműbiztonsági intézkedések végrehajtásának képessége; a kocsiszekrény, a szolgálati ajtók, a vészkijáratok, az elsősegélynyújtó felszerelés, a tűzoltó készülékek és az egyéb biztonsági felszerelések ellenőrzése és kezelése (csak a D, DE, D1, D1E kategóriákban);

i) autóstérkép olvasása, útvonaltervezés, ideértve az elektronikus navigációs rendszerek használatát is (opcionális).

1. a közúti közlekedésbiztonsággal összefüggésben vizsgálandó különleges manőverek:

a) pótkocsi és vonójármű össze- és szétkapcsolása, vagy szétkapcsolása és újbóli összekapcsolása; a manővernek magában kell foglalnia a vonójárműnek a pótkocsi melletti leparkolását (azaz nem állhat egy vonalban vele) (csak a CE, C1E, DE, D1E kategóriákban);

b) tolatás kanyarban, amely vonalvezetésének meghatározása a tagállamok hatáskörébe tartozik;

c) biztonságos parkolás a be-/kirakodáshoz rakodó rámpa/plató vagy hasonló létesítménynél (csak a C, CE, C1, C1E kategóriákban);

d) az utasok buszról való biztonságos leszállását és oda történő biztonságos felszállását lehetővé tevő parkolás (csak a D, DE, D1, D1E kategóriákban).

1. Magatartás a közlekedésben

A kérelmezőknek normál közlekedési helyzetben, teljes biztonsággal és az összes szükséges óvintézkedést megtéve végre kell hajtaniuk a következő tevékenységek mindegyikét:

a) elindulás: parkolást követően, a forgalomban való megállás után; kocsibehajtó elhagyása;

b) haladás egyenes úton; elhaladás szembejövő járművek mellett, beleértve ennek szűk helyen való végrehajtását;

c) haladás kanyarban;

d) kereszteződések: csomópontok és útkereszteződések megközelítése és a rajtuk való áthaladás;

e) irányváltás: balra és jobbra fordulás; sávváltás;

f) autópálya vagy hasonló út (ha van ilyen) megközelítése/elhagyása: besorolás a gyorsítósávból; kisorolás a lassító sávba;

g) előzés/elhaladás valami mellett: más közlekedő előzése (ha lehetséges); haladás akadályok (például parkoló autók) mellett; más közlekedő általi leelőzés (ha alkalmazható);

h) különleges útszakaszok (ha vannak ilyenek): körforgalom; szintbeli vasúti átjáró; villamos-/autóbusz megálló; gyalogátkelőhely; haladás hosszú emelkedőn/lejtőn; alagutak;

i) a szükséges óvintézkedések betartása a járműből történő kiszálláskor.

1. Biztonságos és energiatakarékos vezetés:

a) biztonságos és az üzemanyag-, illetve energiafogyasztást mérséklő vezetés gyorsításkor, lassításkor, hegy- és lejtőmenetben;

b) veszélyes helyzetekre való reagálás és az ilyen helyzetek előrejelzése szimulátorok segítségével.

1. **A jártassági és magatartásvizsga értékelése**
2. A fenti 6., 7. és 8. pontban említett valamennyi forgalmi helyzetre vonatkozóan az értékelésnek tükröznie kell, hogy a vizsgázó a készség milyen fokán használja a jármű vezérlő berendezéseit, továbbá milyen képességekről adott számot a forgalomban történő biztonságos vezetés szempontjából. A vizsgáztatónak a vizsga teljes időtartama alatt biztonságban kell éreznie magát. Ha a vizsgázó a vizsgajármű, illetve a benne utazók vagy a közlekedés más résztvevőinek biztonságát közvetlenül veszélyeztető vezetési hibákat követ el, vagy veszélyes magatartást tanúsít, akkor a vizsga sikertelennek minősül függetlenül attól, hogy a vizsgáztatónak vagy a kísérő személynek közbe kellett-e avatkoznia. A vizsgáztató mindazonáltal szabadon eldöntheti, hogy a jártassági és magatartásvizsgát be kell-e fejezni.

A járművezetői vizsga vizsgáztatóit ki kell képezni a kérelmezők biztonságos vezetési képességének helyes felmérésére. A vizsgáztatók munkáját – a hibaértékelés e mellékletben meghatározott szabályainak megfelelő, helyes és következetes alkalmazásának biztosítása érdekében – az adott tagállam által erre felhatalmazott testületnek kell figyelemmel kísérnie és felügyelnie.

1. Az értékelés során a vizsgáztatóknak külön figyelmet kell fordítaniuk arra, hogy a kérelmező defenzív és együttműködő vezetői magatartást tanúsít-e. Ennek a teljes vezetői stílust tükröznie kell, és a vizsgáztatónak figyelembe kell vennie ezt a kérelmezőről kialakított összképben. Ez magában foglalja az alkalmazkodó és határozott (biztonságos) vezetést, az út- és időjárási viszonyok, a közlekedés többi résztvevője (különösen a veszélyeztetett úthasználók) érdekeinek figyelembevételét és az előrelátást.
2. A vizsgáztató továbbá felméri, hogy a kérelmező:

a) ellenőrzése alatt tartja-e a járművet, figyelembe véve: a biztonsági övek, visszapillantó tükrök, fejtámaszok megfelelő használatát; az ülést; a fényszórók és egyéb berendezések megfelelő használatát; a tengelykapcsoló, sebességváltó, gázpedál, a fékrendszerek (ha van, harmadik fékrendszer is), a kormány megfelelő használatát; a jármű különböző körülmények közötti, különböző sebességek melletti irányítását; az útbiztonságot; a jármű tömegét, méreteit és jellemzőit; a rakomány tömegét és típusát (csak a BE, C, CE, C1, C1E, DE, D1E kategóriákban); az utasok kényelmét (csak a D, DE, D1, D1E kategóriákban) (egyenletes vezetés nagymértékű gyorsítás és hirtelen fékezés nélkül);

b) gazdaságosan és környezetbarát módon vezet-e, figyelembe véve a percenkénti fordulatszámot, a sebességváltást, a fékezést és a gyorsítást (csak a B, BE, C, CE, C1, C1E, D, DE, D1, D1E kategóriákban);

c) betartja-e a figyelemmel kapcsolatos szabályokat: minden irányba kiterjedő figyelem; a tükrök megfelelő használata; nagy-, közép- és kistávolságú látás;

d) betartja-e az elsőbbségre/elsőbbségadásra vonatkozó szabályokat: elsőbbség az útkereszteződésekben, csomópontokban; elsőbbségadás más alkalmakkor (például irányváltás, sávváltás, különleges manőverek közben);

e) helyes módon helyezkedik-e el az úttesten: megfelelő elhelyezkedés az úttesten, a forgalmi sávokban, a körforgalomban, kanyarokban, a jármű típusának és jellemzőinek megfelelően; előrelátó elhelyezkedés az úttesten;

f) tartja-e a távolságot: elegendő távolságot tart-e előre és oldalirányban; megfelelő távolságot tart-e a közlekedés többi résztvevőjétől, különösen a veszélyeztetett úthasználóktól;

g) betartja-e a sebességkorlátozásokat és az ajánlásokat: nem lépi-e túl a megengedett legnagyobb sebességet; a sebességet az időjárási/közlekedési viszonyok szerint, és ahol értelmezhető, a nemzeti sebességkorlátozások szerint választja-e meg; olyan sebességgel vezet-e, hogy meg tud állni a belátható és üres útszakaszon; a sebességet a közlekedés azonos típusú résztvevőinek általános sebességéhez igazítja-e;

h) figyelembe veszi-e a közlekedési lámpákat, közúti jelzőtáblákat és egyéb jelzéseket: megfelelően cselekszik-e a közlekedési lámpáknál; betartja-e a forgalomirányítók utasításait; megfelelően cselekszik-e a közúti jelzőtábláknál (tiltó és utasítást adó jelzőtáblák); megfelelően cselekszik-e az útburkolati jeleknél;

i) helyesen alkalmazza-e a jelzésekre vonatkozó szabályokat: a szükséges helyen, helyesen és megfelelő időben ad-e jelzéseket; helyesen ad-e irányjelzést; a megfelelő műveleteket végzi-e el a közlekedés többi résztvevőjének valamennyi jelzésére;

j) megfelelő módon tud-e fékezni és megállni: időben lassít-e, a körülményeknek megfelelően fékez és áll-e meg; előrelátó-e; használja-e a különböző fékrendszereket (csak a C, CE, D, DE kategóriákban); használja-e a fékeken kívüli sebességcsökkentő rendszereket (csak a C, CE, D, DE kategóriákban).

1. **A vizsga időtartama**

A vizsga időtartamának és a megtett távolságnak elegendőnek kell lennie ahhoz, hogy az ennek a mellékletnek a B. címében meghatározott jártasság és magatartás felmérhető legyen. Az A, A1, A2, B, B1 és BE kategóriák esetén az úton vezetéssel töltött idő semmi esetre sem lehet rövidebb 25 percnél, illetve a többi kategória esetében 45 percnél. Ebbe az időbe nem számít bele a kérelmező fogadása, a jármű felkészítése, a jármű közúti közlekedésbiztonsággal összefüggő műszaki ellenőrzése, a különleges manőverek, valamint a gyakorlati vizsga eredményének kihirdetése.

1. **A vizsga helyszíne**

A vizsga különleges manőverek felmérésére irányuló része lefolytatható különleges vizsgaterepen. Amennyiben lehetséges, a forgalomban tanúsított magatartást felmérő vizsgarészt a települések beépített területén kívüli utakon, gyorsforgalmi úton és autópályán, valamint a városi utak mindenféle típusán (lakóövezetek, 30 és 50 km/h sebességkorlátozású területek, városi gyorsforgalmi utak) kell végrehajtani; amelyeknek a nehézségek mindazon típusát képviselniük kell, amellyel a járművezetők valószínűleg találkoznak. Az is kívánatos, hogy a vizsgára különböző sűrűségű forgalomban kerüljön sor. A közúti vezetéssel töltött időt optimálisan kell felhasználni a kérelmező valamennyi fellelhető különböző közlekedési területen való értékelésére, külön hangsúlyt helyezve az e területek közötti váltásra.

**II. A GÉPI MEGHAJTÁSÚ JÁRMŰVEK VEZETÉSÉHEZ SZÜKSÉGES ISMERETEK, JÁRTASSÁG ÉS MAGATARTÁS**

Valamennyi gépi meghajtású jármű vezetőjének mindenkor rendelkeznie kell a fenti 1–9. pontban leírt ismeretekkel, jártassággal és magatartással annak érdekében, hogy képes legyen:

* a közlekedési veszélyhelyzetek és veszélyek felismerésére és előre jelzésére, valamint súlyosságuk felmérésére,
* a járműve felett kellő uralom gyakorlására annak érdekében, hogy ne idézzen elő veszélyhelyzetet, továbbá hogy megfelelően tudjon reagálni, amennyiben ilyen helyzet adódik,
* a közúti közlekedési szabályok, különösen a közúti balesetek megelőzésére és a forgalom folyamatosságának fenntartására szolgáló szabályok betartására,
* a jármű jelentős műszaki hibáinak észlelésére, különös tekintettel azokra, amelyek a biztonságot veszélyeztetik, valamint a hibák megfelelő módon történő kijavíttatására,
* a vezetői magatartást befolyásoló összes tényező figyelembevételére (például alkohol, fáradtság, gyenge látás stb.) a biztonságos vezetéshez szükséges képességek teljes körű megőrzése érdekében,
* a közlekedésben részt vevők és különösen a veszélyeztetett úthasználók biztonságának elősegítésére, a mások iránt tanúsított kellő tisztelettel,
* elegendő ismerettel rendelkezni a mikromobilitási eszközökkel összefüggő kockázati tényezőkről,
* elegendő biztonsági ismerettel rendelkezni az alternatív üzemanyaggal működő járművek használatáról,
* elegendő ismerettel rendelkezni a fejlett vezetéstámogató rendszerek használatáról és a jármű egyéb automatizálási szempontjairól.

A tagállamok megfelelő intézkedéseket vezethetnek be annak biztosítására, hogy azok a járművezetők, akik elfelejtették az 1–9. pontban leírt ismereteket, jártasságot vagy magatartást, ismét visszanyerhessék ezeket az ismereteket és ezt a jártasságot, valamint továbbra is olyan magatartást tanúsíthassanak, amilyen a gépi meghajtású járművek vezetéséhez szükséges.

III. MELLÉKLET

**A GÉPI MEGHAJTÁSÚ JÁRMŰVEK VEZETÉSÉHEZ SZÜKSÉGES FIZIKAI ÉS SZELLEMI ALKALMASSÁG MINIMUMKÖVETELMÉNYEI**

**FOGALOMMEGHATÁROZÁSOK**

1. E melléklet alkalmazásában a járművezetők két csoportba tartoznak:

1. 1. csoport: az A, A1, A2, AM, B, B1 és BE kategóriába tartozó járművek vezetői.

2. 2. csoport: a C, CE, C1, C1E, D, DE, D1 és D1E kategóriába tartozó járművek vezetői.

3. Nemzeti jogszabályok előírhatják, hogy a 2. csoportba tartozó járművezetőkre e mellékletben megállapított rendelkezések alkalmazandók azon B kategóriájú járművek vezetői közül azokra, akik vezetői engedélyüket hivatásos vezetőként (taxi, mentőautó stb. vezetőjeként) használják.

1. Hasonlóképpen, a vezetői engedély első ízben történő megadását vagy megújítását kérelmező személyek azon csoportba kerülnek besorolásra, amelyhez a vezetői engedélyük kiállítását vagy megújítását követően tartozni fognak.

**ORVOSI VIZSGÁLATOK**

1. 1. csoport:

A kérelmezőknek önértékelést kell végezniük a gépi meghajtású járművek vezetéséhez szükséges testi és szellemi alkalmasságukról.

A kérelmezők kötelesek orvosi vizsgálaton részt venni, amennyiben a testi és szellemi alkalmasságukról készült önértékelésből, valamint a vezetői engedély megszerzéséhez előírt alaki követelmények, illetve vizsgák következtében nyilvánvalóvá válik, hogy az e mellékletben említett egy vagy több egészségügyi probléma valószínűleg fennáll az esetükben.

A járművezetőkre ugyanez az eljárás vonatkozik a vezetői engedélyük megújításakor is.

1. 2. csoport:

A vezetői engedély első ízben történő kiállítását megelőzően a kérelmezők, valamint a továbbiakban a vezetői engedély megújításakor minden alkalommal a járművezetők orvosi vizsgálaton vesznek részt, a szokásos tartózkodási hely szerinti tagállam nemzeti rendszerének megfelelően.

1. A tagállamok által a vezetői engedélyek kiállítására vagy további megújítására vonatkozóan megállapított követelmények az e mellékletben meghatározottaknál szigorúbbak is lehetnek.

**LÁTÁS**

1. A vezetői engedélyért folyamodó valamennyi kérelmező köteles megfelelő vizsgálaton részt venni annak megállapítására, hogy rendelkezik-e gépi meghajtású jármű vezetéséhez szükséges, megfelelő látásélességgel és látómezővel. Amennyiben kétség merül fel a kérelmező látóképességére vonatkozóan, úgy az illetékes egészségügyi szakhatóságnak meg kell őt vizsgálnia. E vizsgálat során különös figyelmet kell fordítani a következőkre: a látásélesség és a látótér zavarai, szürkületi vakság, szemkáprázás és csökkent kontrasztérzékenység, kettős látás és a vezetésbiztonságot veszélyeztető egyéb látászavarok.

Az 1. csoportba tartozó járművezetőknél „kivételes egyedi esetekben” megfontolás tárgyává tehető a vezetői engedély kiadása, amennyiben a látótér nagysága vagy a látás élessége elmarad a kívánatostól, de okkal feltételezhető, hogy a kérelmező számára kiállított vezetői engedély nem veszélyeztetné a közúti közlekedés biztonságát; az illetékes egészségügyi szakhatóságnak ilyenkor meg kell vizsgálnia a gépjárművezetőt, hogy kizárja egyéb látászavarok, így például a szemkáprázás, a csökkent kontrasztérzékenység és a szürkületi vakság lehetőségét. A gépjárművezetőnek vagy az engedélykérelmezőnek emellett az illetékes hatóság által szervezett gyakorlati vizsgán is meg kell felelnie.

1. csoport:

1. A vezetői engedély kiállításáért vagy megújításáért folyamodó kérelmezőnek legalább 0,5-ös binokuláris látásélességgel kell rendelkeznie a két szem együttes – szükség esetén korrekciós lencsével segített – használatával.

Ezen túlmenően látóterének vízszintes irányban legalább 120°-osnak kell lennie, amely balra és jobbra legalább 50°-ot, felfelé és lefelé pedig legalább 20°-ot bővül. A látómező középpontjától számított 20°-os sugarú tartományon belül a látás nem lehet terhelt.

Súlyosbodó szembetegség gyanúja, illetve diagnosztizálása esetén vezetői engedély kizárólag akkor adható ki vagy újítható meg, ha a kérelmező rendszeres időközönként részt vesz az illetékes egészségügyi szakhatóság által végzett vizsgálaton.

1. A vezetői engedély kiállításáért vagy megújításáért folyamodó azon kérelmezőnek, aki funkcionálisan teljesen elveszítette egyik szemére a látást vagy (például kettős látás esetén) csak egyik szemét használja, legalább 0,5-ös – szükség esetén korrekciós lencsével segített – látásélességgel kell rendelkeznie. Az illetékes egészségügyi szakhatóságnak igazolnia kell, miszerint a monokuláris látás elég hosszú ideje áll fenn az alkalmazkodáshoz, illetve azt, hogy a szem látóterét a 6. (1) pontban leírtak jellemzik.
2. Kettős látás kialakulása vagy az egyik szem hirtelen látásvesztése esetén elegendő időt (pl. hat hónapot) kell hagyni az alkalmazkodásra, amely alatt az érintett személy nem vezethet gépjárművet. Ezen időszak elteltével a vezetői engedély kizárólag kedvező szemorvosi és vezetéstechnikai szakvélemény ellenében adható ki.

2. csoport:

1. A vezetői engedély kiállításáért vagy megújításáért folyamodó kérelmező esetében legalább 0,8-as – szükség esetén korrekciós lencsével segített – látásélességnek kell fennállnia a jobbik szemre és legalább 0,1-es látásélességnek a gyengébb szemre. Amennyiben a 0,8-as, illetve 0,1-es látásélesség korrekciós lencse használatával érhető el, a minimális látásélességet (0,8 és 0,1) legfeljebb plusz 8 dioptriájú szemüveggel, illetve kontaktlencsével lehet biztosítani. A látáskorrekciót az egyénnek jól kell tolerálnia.

Ezen túlmenően látóterének vízszintes irányban mindkét szemre legalább 160°-osnak kell lennie, amely balra és jobbra legalább 70°-ot, felfelé és lefelé pedig legalább 30°-ot bővül. A látómező középpontjától számított 30°-os sugarú tartományon belül a látás nem lehet terhelt.

Vezetői engedély nem adható ki, illetve nem újítható meg azon kérelmező vagy járművezető esetében, akinél csökkent kontrasztérzékenység vagy kettős látás áll fenn.

Az egyik szem látóképességének jelentős mértékű csökkenése esetén elegendő időt (pl. hat hónapot) kell hagyni az alkalmazkodásra, amely alatt az érintett személy nem vezethet gépjárművet. Ezen időszak elteltével a vezetői engedély kizárólag kedvező szemorvosi és vezetéstechnikai szakvélemény ellenében adható ki.

**HALLÁS**

1. A 2. csoportba tartozó kérelmezők, illetve járművezetők számára vezetői engedély az illetékes egészségügyi hatóságok szakvéleménye alapján adható ki, illetve újítható meg; különös figyelmet kell fordítani az orvosi vizsgálatoknál a kompenzáció mértékére.

**TESTI FOGYATÉKOSSÁGGAL ÉLŐ SZEMÉLYEK**

1. Vezetői engedély nem adható ki, illetve nem újítható meg azon kérelmezők, illetve járművezetők számára, akik olyan mozgásszervi betegségekben, illetve rendellenességekben szenvednek, amelyek veszélyessé teszik a gépi meghajtású járművek vezetését.

1. csoport:

1. Korlátozott vezetői engedély adható ki testi fogyatékossággal élő kérelmezőnek vagy járművezetőnek az illetékes egészségügyi hatóság szakvéleményének ismeretében. A szakvéleményt a szóban forgó betegség vagy rendellenesség orvosi elbírálására, illetve szükség esetén gyakorlati vizsgára kell alapozni. A szakvéleményben az is feltüntetendő, hogy a járművön milyen típusú módosításokat kell végrehajtani, valamint az, hogy a járművezetőt el kell-e látni számára szükséges ortopéd segédeszközzel, amennyiben a gyakorlati vizsga azt igazolja, hogy ilyen eszköz használatával a vezetés nem jár veszéllyel.
2. Vezetői engedély súlyosbodó betegségben szenvedő kérelmező számára kizárólag azzal a feltétellel adható ki, illetve újítható meg, hogy a fogyatékossággal élő személy rendszeres orvosi vizsgálaton vesz részt annak ellenőrzése céljából, hogy továbbra is alkalmas-e a jármű teljesen biztonságos vezetésére.

Amennyiben a testi fogyatékosság változatlan mértékű, úgy a vezetői engedély kiállítható, illetve megújítható a kérelmező rendszeres orvosi vizsgálata nélkül is.

2. csoport:

1. Az illetékes egészségügyi hatóságnak kellő megfontolás tárgyává kell tennie azokat a járulékos kockázatokat és veszélyeket, amelyek erre a csoportra vonatkozó meghatározás által érintett járművek vezetésével járnak.

**SZÍV- ÉS ÉRRENDSZERI BETEGSÉGEK**

1. A szív- és érrendszeri problémák vagy betegségek az agyi funkció hirtelen károsodásával járhatnak, ami veszélyt jelent a közúti közlekedésbiztonságra. Ezek a problémák okot képeznek a járművezetés átmeneti vagy állandó korlátozására.
2. A következő szív- és érrendszeri problémák esetében a vezetői engedélyt csak akkor lehet a megjelölt csoportba tartozó kérelmezők, illetve járművezetők számára kiállítani vagy megújítani, ha az adott egészségügyi problémát eredményesen kezelték, rendelkezésre áll egy szakorvosi engedély, valamint – szükség esetén – rendszeres orvosi elbírálásra kerül sor:

a) alacsony pulzusszámmal járó szívritmuszavarok (szinuszcsomó-betegség és ingerületvezetési zavarok) és magas pulzusszámmal járó szívritmuszavarok (szupraventrikuláris és ventrikuláris szívritmuszavarok) a szívritmuszavarból adódó ájulással vagy ájulásos epizódokkal a kórelőzményben (az 1. és 2. csoportra alkalmazandó);

b) alacsony pulzusszámmal járó szívritmuszavarok: szinuszcsomó-betegség és másodfokú AV-blokkal (Mobitz II.) járó ingerületvezetési zavar; harmadfokú AV-blokk vagy váltakozó szárblokk (csak a 2. csoportra alkalmazandó);

c) magas pulzusszámmal járó szívritmuszavarok (szupraventrikuláris és ventrikuláris szívritmuszavarok) a következőkkel:

* strukturális szívbetegség és elhúzódó ventrikuláris tachykardia (VT) (az 1. és 2. csoportra alkalmazandó), vagy
* polymorf, paroxismális ventrikuláris tachykardia, vagy defibrillátor használatát szükségessé tevő elhúzódó ventrikuláris tachykardia (csak a 2. csoportra alkalmazandó);

d) tünettel járó angina pectoris (az 1. és 2. csoportra alkalmazandó);

e) állandó szívritmus-szabályozó készülék beültetése vagy cseréje (csak a 2. csoportra alkalmazandó);

f) defibrillátor beültetése vagy cseréje, illetve megfelelő vagy nem megfelelő defibrillátor sokk (csak az 1. csoportra alkalmazandó);

g) ájulás (gyors kialakulás, rövid időtartam és spontán felépülés által jellemzett átmeneti eszmélet- és izomtónusvesztés globális agyi hypoperfúzió következtében, vélhetőleg reflexátvitelű, ismeretlen okú, szívbetegségre utaló bizonyíték nélkül) (az 1. és 2. csoportra alkalmazandó);

h) akut szívkoszorúér szindrómára utaló tünetek (az 1. és 2. csoportra alkalmazandó);

i) stabil angina pectoris, ha könnyű fizikai megterhelés esetén sem jelentkeznek a tünetek (az 1. és 2. csoportra alkalmazandó);

j) perkután szívkoszorúér-beavatkozás (az 1. és 2. csoportra alkalmazandó);

k) szívkoszorúér-bypass műtét (az 1. és 2. csoportra alkalmazandó);

l) agyvérzés/tranziens iszkémiás roham (TIA) (az 1. és 2. csoportra alkalmazandó);

m) jelentős nyakiverőér-szűkület (csak a 2. csoportra alkalmazandó);

n) az aorta maximális átmérője meghaladja az 5,5 cm-t (csak a 2. csoportra alkalmazandó);

o) szívelégtelenség:

* New York Heart Association (NYHA) I., II., III. stádium (csak az 1. csoportra alkalmazandó),
* a NYHA I. és II. stádium, feltéve, hogy a bal kamrai ejekciós frakció legalább 35 % (csak a 2. csoportra alkalmazandó);

p) szívátültetés (az 1. és 2. csoportra alkalmazandó);

q) szívműködést segítő eszközök (csak az 1. csoportra alkalmazandó);

r) szívbillentyűműtét (az 1. és 2. csoportra alkalmazandó);

s) malignus magas vérnyomás (a szisztolés vérnyomás legalább 180 Hgmm vagy a diasztolés vérnyomás legalább 110 Hgmm, fenyegető vagy progresszív szervkárosodással) (az 1. és 2. csoportra alkalmazandó);

t) III. stádiumú vérnyomás (a diasztolés vérnyomás legalább 110 Hgmm és/vagy a szisztolés vérnyomás legalább 180 Hgmm) (csak a 2. csoportra alkalmazandó);

u) veleszületett szívbetegség (az 1. és 2. csoportra alkalmazandó);

v) hipertrófiás kardiomiopátia, ha nem társul hozzá ájulás (csak az 1. csoportra alkalmazandó);

w) hosszú QT-szindróma ájulás, torsade des pointes vagy 500 ms-t meghaladó QTc kíséretében (csak az 1. csoportra alkalmazandó).

1. A következő szív- és érrendszeri problémák fennállása esetén, a feltüntetett csoportokba tartozó kérelmezők, illetve járművezetők számára nem lehet kiállítani vagy megújítani a vezetői engedélyt:

a) defibrillátor beültetése (csak a 2. csoportra alkalmazandó);

b) perifériás vaszkuláris megbetegedések – mellkasi és hasi aortaaneurizma, ha az aorta legnagyobb átmérője alapján ruptura veszélye áll fenn, és így a vezetési alkalmasságot befolyásoló hirtelen esemény bekövetkezésének jelentős kockázata (az 1. és 2. csoportra alkalmazandó);

c) szívelégtelenség:

* NYHA IV. stádium (csak az 1. csoportra alkalmazandó),
* NYHA III. és IV. stádium (csak a 2. csoportra alkalmazandó),

d) szívműködést segítő eszközök (csak a 2. csoportra alkalmazandó);

e) szívbillentyű-zavar aorta-visszaáramlással, aortaszűkülettel, mitrális visszaáramlással vagy mitrális szűkülettel, ha a funkcionális képesség a becslés szerint NYHA IV. stádiumnak felel meg, vagy ha voltak ájulásos epizódok (csak az 1. csoportra alkalmazandó);

f) szívbillentyű-zavar NYHA III. vagy IV. stádiumban vagy 35 % alatti ejekciós frakcióval, mitrális szűkülettel és súlyos pulmonális hypertóniával, vagy echokardiográfiával igazolt súlyos aortaszűkülettel vagy ájulással járó aortaszűkülettel; kivéve a teljesen tünetmentes súlyos aortaszűkületet, ha a fizikai tűrőképességet vizsgáló teszt követelményei teljesülnek (csak a 2. csoportra alkalmazandó);

g) strukturális és ingerületvezetési zavarral járó szívizombetegségek – hipertrófiás kardiomiopátia a kórelőzményben szereplő ájulással vagy ha a következők problémák közül kettő vagy több fennáll: 3 cm-t meghaladó balkamrai falvastagság, paroxizmális kamrai aritmia, hirtelen halál a családi kórelőzményben (első fokú rokonok), a vérnyomás nem emelkedik fizikai terhelés során (csak a 2. csoportra alkalmazandó);

h) hosszú QT-szindróma okozta ájulás, torsade des pointes és 500 ms-t meghaladó QTc kíséretében (csak a 2. csoportra alkalmazandó);

i) Brugada-szindróma ájulással vagy túlélt hirtelen szívhalállal (az 1. és a 2. csoportra alkalmazandó).

Kivételes esetekben a vezetői engedély kiállítható vagy megújítható, amennyiben ezt orvosi szakvélemény kellően alátámasztja, valamint rendszeres orvosi elbírálás biztosítja, hogy az érintett személy – figyelembe véve egészségi állapotának hatásait – alkalmas a biztonságos járművezetésre.

1. Egyéb szívizombetegségek

A részletesen leírt szívizombetegségekben (például arritmogén jobb kamrai szívizombetegség, spongiform kardiomiopátia, katekolaminerg polimorf kamrai tachycardia és rövid QT-szindróma) vagy a szívizombetegségek esetlegesen felfedezett új formáiban szenvedő kérelmezők, illetve járművezetők esetében értékelni kell a vezetési alkalmasságot befolyásoló hirtelen esemény bekövetkezésének kockázatát. Átfogó szakorvosi értékelés szükséges. Az érintett szívizombetegség kórtüneteit figyelembe kell venni.

1. Más szív- és érrendszeri betegségekben szenvedő kérelmezők, illetve járművezetők esetében a tagállamok korlátozhatják a vezetői engedély kiállítását vagy megújítását.

**CUKORBETEGSÉG (DIABETES MELLITUS)**

1. Az alábbi pontok alkalmazásában a következő meghatározások érvényesek:

„súlyos hipoglikémia”: olyan állapot, amikor az egyén külső segítségre szorul;

„ismétlődő hipoglikémia”: egy 12 hónapos időszakon belül megismétlődik a súlyos hipoglikémia.

1. csoport:

1. Vezetői engedély cukorbetegségben szenvedő kérelmezők vagy gépjárművezetők esetében is kiadható, illetve megújítható. Ha gyógyszeres kezelés alatt állnak, ennek feltétele az illetékes egészségügyi szakhatóság kedvező véleménye, valamint a rendszeres – legalább tízévente végzett és egyénre szabott – orvosi felülvizsgálat.
2. A hipoglikémia fellépésének kockázatával járó, gyógyszerrel kezelt cukorbeteg kérelmezők, illetve járművezetők kötelesek igazolni, hogy tisztában vannak a hipoglikémia kockázatával, és egészségi állapotukat megfelelően ellenőrzés alatt tartják.

Az olyan kérelmezők, illetve járművezetők számára, akik nincsenek tisztában a hipoglikémiával járó kockázatokkal, nem lehet kiállítani vagy megújítani a vezetői engedélyt.

A visszatérő súlyos hipoglikémiában szenvedő kérelmezők, illetve járművezetők számára nem állítható ki vagy újítható meg a járművezetői engedély, kivéve, ha rendelkezésre áll orvosi szakvélemény, és rendszeresen sor kerül orvosi elbírálásra. Az ébrenléti állapotban visszatérő, súlyos hipoglikémiában szenvedő kérelmezők, illetve gépjárművezetők számára járművezetői engedély csak a legutolsó epizódot követő három hónap elteltével állítható ki vagy újítható meg.

Kivételes esetekben a vezetői engedély kiállítható vagy megújítható, amennyiben ezt orvosi szakvélemény kellően alátámasztja, valamint rendszeres orvosi elbírálás biztosítja, hogy az érintett személy – figyelembe véve egészségi állapotának hatásait – továbbra is alkalmas a biztonságos járművezetésre.

2. csoport:

1. A gépjárművezetői engedély kiadása/megújítása megfontolás tárgyává tehető a 2. csoportba tartozó, cukorbetegségben szenvedő kérelmezőknél vagy gépjárművezetőknél. Hipoglikémia kialakulásának kockázatát hordozó gyógyszeres (azaz inzulinos vagy tablettás) kezelés esetében ez a következő feltételekhez kötött:

a) az előző 12 hónap folyamán nem fordult elő súlyos hipoglikémia;

b) a gépjárművezető teljesen tisztában van a hipoglikémia bevezető tüneteivel;

c) a gépjárművezető igazolni tudja, hogy egészségi állapotát kellő ellenőrzés alatt tartja vércukorszint-szenzorok, inzulinpumpa, inzulinadagoló toll és/vagy hibrid, zárt láncú eszköz naponta legalább kétszer és a vezetés szempontjából releváns időpontokban történő használatával;

d) a gépjárművezető teljesen tisztában van a hipoglikémia kockázataival;

e) a cukorbetegséggel összefüggésben nem áll fenn egyéb kizáró szövődmény.

Az említett esetekben a gépjárművezetői engedély kiadását az illetékes egészségügyi szakhatóság állásfoglalásához és rendszeres – legalább háromévente végzett – orvosi felülvizsgálathoz kell kötni.

1. Az ébrenléti súlyos hipoglikémia előfordulásáról – még ha nem gépjárművezetéskor következett is be – be kell számolni, mert a vezetői engedély felülvizsgálatát teszi szükségessé.

**IDEGRENDSZERI BETEGSÉGEK ÉS OBSTRUKTÍV ALVÁSI APNOÉ SZINDRÓMA**

1. Az idegrendszeri betegségekben és az obstruktív alvási apnoé szindrómában szenvedő kérelmezőkre az alábbi szabályok vonatkoznak.

IDEGRENDSZERI BETEGSÉGEK

1. Vezetői engedély nem adható ki, illetve nem újítható meg azon kérelmezők, illetve járművezetők számára, akik súlyos idegrendszeri betegségekben szenvednek, kivéve, ha a kérelmüket az erre felhatalmazott orvos szakvéleménye alátámasztja.

A központi vagy periférikus idegrendszert befolyásoló betegségekkel vagy sebészi beavatkozással összefüggő olyan idegrendszeri zavarokat, amelyek érzékelési, illetve mozgásszervi hiányosságokat idéznek elő, továbbá befolyásolják az egyensúly-, valamint a koordinációs érzéket, funkcionális hatásaik és a súlyosbodás kockázatának megfelelő figyelembevételével kell vizsgálni. Ilyen esetekben az engedély kiállítását, illetve megújítását az állapot romlásának kockázata esetén rendszeres időközönként végzett vizsgálathoz kell kötni.

OBSTRUKTÍV ALVÁSI APNOÉ SZINDRÓMA

1. Az alábbi pontok alkalmazásában:

„mérsékelt obstruktív alvási apnoé szindróma”: óránként 15–29 közötti apnoénak és hipopnoénak (apnoé-hipopnoé index) felel meg;

„a súlyos obstruktív alvási apnoé szindróma”: óránként 30 vagy annál több apnoénak és hipopnoénak (apnoé-hipopnoé index) felel meg, és a szindróma mindkét típusa túlzott nappali aluszékonysággal társul.

1. Azon kérelmezőket és járművezetőket, akiknél felmerül a mérsékelt vagy súlyos obstruktív alvási apnoé szindróma gyanúja, a vezetői engedély kiadását, illetve megújítását megelőzően további hivatalos orvosi tanácsadásra kell küldeni. Ezen kérelmezők és járművezetők esetében a diagnózis megerősítéséig javasolható a gépjárművezetéstől való tartózkodás.
2. A mérsékelt vagy súlyos obstruktív alvási apnoé szindrómában szenvedő kérelmezők és járművezetők számára ki lehet állítani vezetői engedély, amennyiben hivatalos orvosi szakvéleménnyel igazolni tudják az állapotuk megfelelő ellenőrzését, a szükséges kezelés során kapott utasítások betartását és az aluszékonyság tekintetében elért esetleges javulást.
3. A kezelés alatt álló, mérsékelt vagy súlyos obstruktív alvási apnoé szindrómában szenvedő kérelmezőknek és járművezetőknek rendszeres időközönként – az 1. csoportba tartozó járművezetők esetében legalább háromévente, a 2. csoportba tartozó járművezetők esetében legalább évente – orvosi felülvizsgálaton kell részt venniük, amelynek célja annak megállapítása, hogy a beteg betartja-e a kezelés során kapott utasításokat, szükséges-e a kezelés folytatása, és továbbra is éberen figyelemmel kísérik-e a beteg állapotát.

**EPILEPSZIA**

1. Epilepsziás rohamok, illetve a tudatállapot más hirtelen beálló zavarai komoly veszélyt jelentenek a közúti közlekedés biztonságára, ha gépi meghajtású jármű vezetése közben fordulnak elő.

Az alábbi pontok alkalmazásában:

„epilepszia”: olyan orvosi kezelésre szoruló állapot, amelynek esetében az érintett személynél öt éven belül legalább két epilepsziás roham következett be;

„nem spontán epilepsziás roham”: az az állapot, amelyet beazonosítható provokáló tényező vált ki, és amely elkerülhető.

Első vagy egyszeri roham, illetve eszméletvesztés esetén a gépjárművezetés ellenjavallt. A vezetési tilalom időtartamát és a szükséges utóvizsgálatokat részletező szakvéleményre van szükség.

Az érintett személy konkrét epilepszia- és rohamtípusának meghatározása rendkívül fontos, mert ez alapján lehet elbírálni a vezetésbiztonságot (és felmérni az újabb epilepsziás rohamok előfordulásának kockázatát), valamint adott esetben megállapítani az alkalmazandó gyógymódot. Ezt neurológus szakorvos végezheti.

1. csoport:

1. Az 1. csoportba tartozó epilepsziás gépjárművezetők vezetői alkalmasságát folyamatosan felül kell vizsgálni mindaddig, amíg legalább öt éven keresztül rohammentesek nem lesznek.

Epilepsziás személy esetében úgy kell tekinteni, hogy nem teljesülnek a feltétel nélküli gépjárművezetői engedély kiadásának követelményei. Az engedélykibocsátó hatóságot ezért tájékoztatni kell erről az egészségügyi állapotról.

1. Provokált epilepsziás roham: egyedi elbírálás és neurológusi szakvélemény alapján gépjárművezetésre alkalmasnak nyilvánítható az a kérelmező, akinél beazonosítható provokáló tényező hatására jelentkezett ilyen roham, amely azonban a volánnál valószínűsíthetően nem ismétlődik meg (a szakorvosi véleményt lehetőség szerint a III. melléklet egyéb vonatkozó szakaszainak [például alkoholfogyasztás vagy más komorbiditás esetei] megfelelően kell elkészíteni).
2. Első vagy egyszeri spontán epilepsziás roham: első spontán epilepsziás rohamon átesett kérelmező hat hónapos rohammentes időszak után gépjárművezetésre alkalmasnak nyilvánítható, amennyiben ezt megfelelő orvosi elbírálás megerősíti. A nemzeti hatóságok ezen időszak lejárta előtt is megadhatják a vezetői engedélyt, amennyiben a kérelmező betegségét jól behatárolható, megelőző kórjelek kísérik.
3. Az eszméletvesztés egyéb formái: az eszméletvesztés kockázatát a gépjárművezetés közbeni előfordulásának valószínűségével összevetésben kell vizsgálni.
4. Epilepszia: amennyiben a kérelmező vagy gépjárművezető esetében egy éven át nem jelentkeznek újabb epilepsziás rohamok, gépjárművezetésre alkalmasnak nyilvánítható.
5. Kizárólag alvás közben jelentkező epilepsziás roham: vezetésre alkalmasnak nyilvánítható az a kérelmező vagy gépjárművezető, akinél addig kizárólag alvás közben lépett fel epilepsziás roham, és a betegség ebben a formában legalább annyi ideje fennáll, mint az epilepszia rohammentességi időszakára meghatározott időtartam. Ha az epilepsziás roham ébrenléti állapotban is jelentkezik, a vezetői engedély kiadása a rosszullétet követő egyéves rohammentességhez kötött (lásd az „Epilepszia” szakasz 12. (5) pontját).
6. Az eszméletet vagy a cselekvőképességet nem befolyásoló roham: vezetésre alkalmasnak nyilvánítható az a kérelmező vagy gépjárművezető, akinél addig kizárólag eszméletvesztés nélküli és funkcionális zavart nem okozó epilepsziás roham lépett fel, és a betegség ebben a formában legalább annyi ideje fennáll, mint az epilepszia rohammentességi időszakára meghatározott időtartam. Ha az epilepsziás roham ettől eltérő formában is megnyilvánul, a vezetői engedély kiadása a rosszullétet követő egyéves rohammentességhez kötött (lásd „Epilepszia”, 12. (5) pont).
7. A gyógyszeres terápia orvos által elrendelt módosítása vagy az antiepileptikumok dózisának csökkentése következtében fellépő epilepsziás roham: a beteg számára javallott, hogy a gyógyszeres kezelés felfüggesztésétől kezdődően a terápia teljes felfüggesztésétől számított hatodik hónap végéig ne vezessen gépjárművet. A terápia orvos által elrendelt módosítása vagy a gyógyszeres kezelés felfüggesztése alatt bekövetkező epilepsziás rohamok esetében ez az időszak három hónap, amennyiben a korábban hatékonynak bizonyult terápiát az orvos visszaállítja.
8. Műtéti kezelést követően: lásd „Epilepszia”, 12. (5) pont.

2. csoport:

1. A kérelmezőnél antiepileptikumok szedése nélkül sem jelentkezik epilepsziás roham az előírt időtartam alatt. Megfelelő orvosi utógondozásra került sor. A részletes neurológiai vizsgálat nem mutatott ki releváns agyi patológiás elváltozást és az elektroencefalográfia (EEG) sem mutatott epileptiform agyi tevékenységet. Az akut epilepsziás rohamot követően EEG-vizsgálatra és megfelelő neurológiai diagnózisra van szükség.
2. Provokált epilepsziás roham: egyedi elbírálás és neurológusi szakvélemény alapján gépjárművezetésre alkalmasnak nyilvánítható az a kérelmező, akinél beazonosítható provokáló tényező hatására lép fel epilepsziás roham, amely azonban a volánnál valószínűsíthetően nem ismétlődik meg. Az akut epilepsziás rohamot követően EEG-vizsgálatra és megfelelő neurológiai diagnózisra van szükség.

Az epilepsziás rohamok előfordulásának megnövekedett kockázatát hordozó strukturális agyi lézió esetén csak akkor állítható ki a 2. csoportba tartozó vezetői engedély, ha az epilepsziás roham előfordulásának kockázata évi 2 % alá csökken. A szakorvosi véleményt lehetőség szerint a III. melléklet egyéb vonatkozó szakaszainak (például alkoholfogyasztás) megfelelően kell elkészíteni.

1. Első vagy egyszeri spontán epilepsziás roham: első spontán epilepsziás rohamon átesett kérelmező gépjárművezetésre alkalmasnak nyilvánítható, amennyiben antiepileptikumok szedése nélkül legalább öt éven keresztül rohammentes, és ezt megfelelő neurológiai vizsgálat is alátámasztja. A nemzeti hatóságok ezen időszak lejárta előtt is megadhatják a vezetői engedélyt, amennyiben a kérelmező betegségét jól behatárolható, megelőző kórjelek kísérik.
2. Az eszméletvesztés egyéb formái: az eszméletvesztés kockázatát a gépjárművezetés közbeni előfordulásának valószínűségével összevetésben kell vizsgálni. Az újbóli előfordulás kockázata nem haladhatja meg az évi 2 %-ot.
3. Epilepszia: a vezetői engedély kiadásának feltétele, hogy az egyén antiepileptikumok nélkül 10 évig rohammentes maradjon. A nemzeti hatóságok ezen időszak lejárta előtt is megadhatják a vezetői engedélyt, amennyiben a kérelmező betegségét jól behatárolható, megelőző kórjelek kísérik. Ez a „fiatalkori epilepszia” esetére is érvényes.

Bizonyos elváltozások (például artériás-vénás rendellenességek vagy agyvérzés) az epilepsziás rohamok előfordulásának magasabb kockázatát hordozzák, még ha rohammentes is az egyén. Ezekben az esetekben az illetékes egészségügyi szakhatóság véleményére van szükség, a vezetői engedély kiadásának feltétele pedig az, hogy éves szinten legfeljebb 2 % legyen az epilepsziás roham előfordulásának valószínűsége.

**MENTÁLIS ZAVAROK**

1. A mentális zavarban szenvedő vagy értelmi fogyatékossággal élő kérelmezőkre vagy járművezetőkre az alábbi szabályok vonatkoznak.

1. csoport:

1. Vezetői engedély nem adható ki, illetve nem újítható meg azon kérelmező vagy járművezető számára, akinél fennáll:

a) veleszületett, illetve betegség, trauma vagy idegsebészeti műtét következtében kialakult súlyos mentális zavar;

b) súlyos értelmi fogyatékosság;

c) súlyos viselkedési probléma, korral járó viselkedési probléma; illetve az ítélőképességet, a viselkedést vagy az alkalmazkodóképességet súlyosan gyengítő személyiségzavar;

kivéve, ha a kérelmet az erre felhatalmazott orvos szakvéleménye alátámasztja, és szükség esetén az érintett rendszeres orvosi felülvizsgálaton vesz részt.

2. csoport:

1. Az illetékes egészségügyi hatóságnak kellő megfontolás tárgyává kell tennie azokat a járulékos kockázatokat és veszélyeket, amelyek erre a csoportra vonatkozó meghatározás által érintett járművek vezetésével járnak.

**ALKOHOL**

1. Az alkoholfogyasztás súlyos veszélyt jelent a közúti közlekedés biztonságára. Tekintettel a probléma léptékére az egészségügyi szakembereknek igen nagy fokú körültekintést kell tanúsítaniuk.

1. csoport:

1. Vezetői engedély nem adható ki, illetve nem újítható meg azon kérelmezők vagy járművezetők számára, akik alkoholfüggőségben szenvednek vagy nem képesek tartózkodni az egyidejű alkoholfogyasztástól és vezetéstől, kivéve, ha a függőség ellensúlyozását lehetővé tévő technológiák alkalmazásával (például indításgátló alkoholszonda kötelező használata révén) megfelelő korlátozások vannak érvényben.

Olyan kérelmezők vagy járművezetők számára, akik korábban alkoholfüggőségben szenvedtek, korlátozás nélküli vezetői engedély akkor adható ki, illetve újítható meg, ha bizonyos ideig igazoltan absztinensek voltak, továbbá ha a kérelmüket az erre felhatalmazott orvos szakvéleménye alátámasztja, és rendszeres orvosi felülvizsgálaton vettek részt.

2. csoport:

1. Az illetékes egészségügyi hatóságnak kellő megfontolás tárgyává kell tennie azokat a járulékos kockázatokat és veszélyeket, amelyek erre a csoportra vonatkozó meghatározás által érintett járművek vezetésével járnak.

**KÁBÍTÓSZEREK ÉS GYÓGYSZEREK**

1. A gyógyszerekre és gyógyászati készítményekre az alábbi szabályok vonatkoznak.

Visszaélés:

1. Vezetői engedély nem adható ki, illetve nem újítható meg egyik járműkategóriában sem azon kérelmezők vagy járművezetők számára, akik pszichotrop anyagoktól függenek, vagy – bár függőségük nem áll fenn ilyen anyagok vonatkozásában, de – rendszeresen élnek azokkal.

Rendszeres fogyasztás:

1. csoport:

1. Vezetői engedély nem adható ki, illetve nem újítható meg azon kérelmezők vagy járművezetők számára, akik bármilyen formában rendszeresen fogyasztanak a jármű biztonságos vezetéséhez szükséges képességeket károsító pszichotrop anyagokat, ha a felszívódó mennyiség akkora, hogy káros befolyást gyakorol a járművezetésre. Ez alkalmazandó minden olyan egyéb gyógyszerre, illetve gyógyszer-kombinációra, amelyek befolyást gyakorolnak a járművezetői képességre.

2. csoport:

1. Az illetékes egészségügyi hatóságnak kellő megfontolás tárgyává kell tennie azokat a járulékos kockázatokat és veszélyeket, amelyek erre a csoportra vonatkozó meghatározás által érintett járművek vezetésével járnak.

**VESE-RENDELLENESSÉGEK**

1. A vese-rendellenességben szenvedő kérelmezőkre az alábbi szabályok vonatkoznak.

1. csoport:

1. Azon kérelmezők vagy járművezetők számára, akik súlyos veseelégtelenségben szenvednek, vezetői engedély kizárólag akkor adható ki, illetve újítható meg, ha a kérelmüket az erre felhatalmazott orvos szakvéleménye alátámasztja, és rendszeres orvosi felülvizsgálaton vesznek részt.

2. csoport:

1. Vezetői engedély nem adható ki, illetve nem újítható meg azon kérelmezők vagy járművezetők számára – az erre felhatalmazott orvos szakvéleményében kellően indokolt és rendszeres orvosi felülvizsgálattal járó kivételes esetektől eltekintve –, akik súlyos és visszafordíthatatlan veseelégtelenségben szenvednek.

**VEGYES RENDELKEZÉSEK**

1. Az alábbi vegyes rendelkezések alkalmazandók.

1. csoport:

1. Azon kérelmezők vagy járművezetők számára, akik a járművezetői képességet befolyásoló szervátültetésen estek át vagy szervezetükben mesterséges implantátum található, vezetői engedély kizárólag akkor adható ki, illetve újítható meg, ha a kérelmüket az erre felhatalmazott orvos szakvéleménye alátámasztja, és – szükség esetén – rendszeres orvosi felülvizsgálaton vesznek részt.

2. csoport:

1. Az illetékes egészségügyi hatóságnak kellő megfontolás tárgyává kell tennie azokat a járulékos kockázatokat és veszélyeket, amelyek erre a csoportra vonatkozó meghatározás által érintett járművek vezetésével járnak.

Általános szabályként, vezetői engedély nem adható ki, illetve nem újítható meg azon kérelmezők vagy járművezetők számára, akik olyan, az e melléklet pontjaiban nem említett valamely betegségben szenvednek, amely a járművezetés biztonságát hátrányosan befolyásoló funkcionális alkalmatlanságot idéz vagy idézhet elő, kivéve, ha kérelmüket az erre felhatalmazott orvos szakvéleménye alátámasztja és – szükség esetén – rendszeres orvosi felülvizsgálaton vesznek részt.

IV. MELLÉKLET

MINIMUMKÖVETELMÉNYEK AZON SZEMÉLYEKKEL SZEMBEN, AKIK GYAKORLATI JÁRMŰVEZETŐI VIZSGÁN VIZSGÁZTATNAK

1. **A vizsgabiztos részéről nélkülözhetetlen szakmai alkalmasság**

1. A gépi meghajtású járművek tekintetében a jelölt vezetési teljesítményére vonatkozó gyakorlati értékelés elvégzésére jogosult személy számára elengedhetetlen a szükséges ismeret, jártasság és hozzáértés az 1. (2)–(6) pont alatt felsorolt szakterületekhez kapcsolódóan.

2. A vizsgabiztos szakmai alkalmasságának megfelelőnek kell lennie ahhoz, hogy értékelje a jelölt teljesítményét azon járműkategóriában, amelyre vonatkozóan a jelölt – a vezetői engedélyre való jogosultság megszerzése érdekében – a vizsgát leteszi.

3. Járművezetési ismeret és hozzáértés, illetve értékelés:

a) járművezetői magatartáselmélet;

b) veszélyhelyzetek felismerése és balesethárítás;

c) járművezetői vizsgakövetelményeket megalapozó tanmenet;

d) járművezetői vizsga követelményei;

e) vonatkozó közúti és közlekedési jogszabályok, ideértve a vonatkozó uniós és nemzeti jogszabályokat, valamint az értelmezési iránymutatásokat;

f) értékeléselmélet és -technikák;

g) defenzív járművezetés.

4. Értékelési képességek:

a) alapos és pontos megfigyelés, nyomon követés, valamint a jelölt általános teljesítményére vonatkozó értékelés képessége, különösen a következők tekintetében:

b) veszélyhelyzetek pontos és átfogó felismerése;

c) ezen helyzetek okának és valószínű következményeinek pontos meghatározása;

d) jártasság megszerzése és hibák felismerése;

e) értékelés egységessége és következetessége;

f) információk gyors adaptálása, lényeges pontok megragadása;

g) előretekintés, esetleges problémák beazonosítása és a kezelésüket szolgáló stratégiák kidolgozása;

h) időben történő konstruktív visszajelzés.

5. Személyes járművezetési képességek:

a vizsgabiztos – azon járműkategóriában, amelyre vonatkozóan jogosult a járművezetői vizsga gyakorlati részében a vizsgáztatásra – képes legyen az adott típusú gépi meghajtású jármű következetesen magas színvonalú vezetésére.

6. A szolgáltatás minősége:

a) annak megállapítása, hogy az ügyfél mire számíthat a vizsgán, és erről az ügyfél tájékoztatása;

b) egyértelmű kommunikáció – a tartalom, a stílus és a nyelvezet megválasztásával, a hallgatóságnak és kontextusnak megfelelően –, valamint az ügyfelek kérdéseinek megválaszolása;

c) egyértelmű visszajelzés a vizsga eredményét illetően;

d) tiszteletteljes és megkülönböztetésmentes bánásmód az ügyfelekkel.

7. Járműtechnikai és fizikai ismeretek

a) járműtechnikai ismeretek, úgymint kormányzás, gumiabroncsok, fékek, világítás, különösen motorkerékpárok és nehézgépjárművek vonatkozásában;

b) rakománybiztonság;

c) járműfizikai ismeretek, úgymint sebesség, súrlódás, dinamika, energia.

8. Üzemanyag-/energiatakarékos és környezetbarát vezetési mód.

1. **Általános feltételek**

1. B kategóriájú vezetői engedély vizsgabiztosa:

a) legalább 3 éve rendelkezik B kategóriájú vezetői engedéllyel;

b) legalább a 23. életévét betöltötte;

c) sikeresen megszerezte az e melléklet 3. pontjában meghatározott alapképesítést, majd teljesítette az e melléklet 4. pontjában meghatározott minőségbiztosítási és rendszeres továbbképzési előírásokat;

d) olyan szakoktatásban vett részt, amely megfelel az oktatás egységes nemzetközi osztályozási rendszerében (ISCED)[[7]](#footnote-8) megállapított legalább 3-as szint elvégzésének;

e) nem lehet egyidejűleg járművezetői iskola hivatásos járművezetői szakoktatója.

2. Többi kategóriára vonatkozó vezetői engedély vizsgabiztosa:

a) rendelkezik adott kategóriájú vezetői engedéllyel, illetve egyenértékű ismerettel, megfelelő szakmai képesítés révén;

b) sikeresen megszerezte az e melléklet 3. pontjában meghatározott alapképesítést, majd teljesítette az e melléklet 4. pontjában meghatározott minőségbiztosítási és rendszeres továbbképzési előírásokat;

c) legalább 3 éve B kategóriájú vezetői engedély megszerzését célzó vizsgán képesített vizsgabiztosként vizsgáztat; felmentés adható ezen időtartam vonatkozásában, amennyiben a vizsgabiztos bizonyítékot szolgáltat a következőkre:

i. legalább 5 évnyi járművezetés az adott kategóriában; vagy

ii. a vezetői engedély megszerzéséhez szükségesnél magasabb színtű járművezetési képesség elméleti és gyakorlati értékelése, ami ezáltal szükségtelenné teszi az említett követelményt;

d) olyan szakoktatásban vett részt, amely megfelel az oktatás egységes nemzetközi osztályozási rendszerében (ISCED) megállapított legalább 3-as szint elvégzésének;

e) nem lehet egyidejűleg járművezetői iskola hivatásos járművezetői szakoktatója.

3. Egyenértékűségek

a) A tagállamok feljogosíthatnak valamely vizsgabiztost arra, hogy AM, A1, A2 és A kategóriájú vezetői engedélyekre vonatkozó vizsgákon vizsgáztasson, amennyiben az érintett vizsgabiztos a 3. pont szerinti alapképesítést az említett kategóriák valamelyikére vonatkozóan megszerezte.

b) A tagállamok feljogosíthatnak valamely vizsgabiztost arra, hogy C1, C, D1 és D kategóriájú vezetői engedélyekre vonatkozó vizsgákon vizsgáztasson, amennyiben az érintett vizsgabiztos a 3. pont szerinti alapképesítést az említett kategóriák valamelyikére vonatkozóan megszerezte.

c) A tagállamok feljogosíthatnak valamely vizsgabiztost arra, hogy BE, C1E, CE, D1E és DE kategóriájú vezetői engedélyekre vonatkozó vizsgákon vizsgáztasson, amennyiben az érintett vizsgabiztos a 3. pont szerinti alapképesítést az említett kategóriák valamelyikére vonatkozóan megszerezte.

1. **Alapképesítés**
2. Alapképzés

a) Járművezetői vizsgán vizsgabiztosként kizárólag úgy jogosult valamely személy a részvételre, ha megfelelően teljesítette azon képzési programot, amelyet a tagállam az 1. pontban meghatározott szakmai alkalmasság megszerzése érdekében előírt.

b) A tagállamoknak meg kell határozniuk, hogy valamely képzési program tartalma egy vagy több vezetőiengedély-kategória tekintetében feljogosít-e vizsgabiztosi tevékenységre.

1. Vizsgák

a) Járművezetői vizsgán vizsgabiztosként kizárólag úgy jogosult valamely személy a részvételre, ha bizonyítja, hogy az 1. pontban említett tárgykörökre vonatkozóan megfelelő színtű ismerettel, hozzáértéssel, jártassággal és rátermettséggel rendelkezik.

b) A tagállamok olyan vizsgáztatási eljárást alakítanak ki, amely – pedagógiailag megfelelő módon – felméri az adott személynek az 1. pontban, – különösen az 1. (4) pontban – meghatározottak szerinti szakmai alkalmasságát. A vizsgáztatási eljárásnak akadálymentesnek[[8]](#footnote-9) kell lennie, és mind elméleti, mind gyakorlati elemet tartalmaznia kell. Adott esetben számítógéppel támogatott értékelésre is sor kerülhet. A vizsgák és a vizsgák keretében történő értékelések természetére és időtartamára vonatkozó részletekről az egyes tagállamok szabad mérlegelés szerint döntenek.

c) A tagállamoknak meg kell határozniuk, hogy egy adott vizsga tartalma egy vagy több vezetőiengedély-kategória tekintetében feljogosít-e vizsgabiztosi tevékenységre.

1. **Minőségbiztosítás és rendszeres továbbképzés**
2. Minőségbiztosítás

a) A tagállamok minőségbiztosítási szabályokat állapítanak meg a vizsgabiztosokra vonatkozó követelmények fenntartása érdekében.

b) A minőségbiztosítási szabályok magukban foglalják a vizsgabiztosok ellenőrzését, munkájuk, továbbképzésük, ismételt engedélyezésük, és folyamatos szakmai fejlődésük során, illetve megtartott gépjárművezetői vizsgáik eredményeinek rendszeres felülvizsgálatán keresztül.

c) A tagállamok rendelkeznek arról, hogy minden vizsgabiztost évente ellenőrizni kell a 4. (1) b) pontban felsorolt minőségbiztosítási szabályok alapján. A tagállamok rendelkeznek továbbá arról, hogy ötévente egyszer minden vizsgabiztost összesen legalább fél napon át meg kell figyelni vizsgáztatás közben, több vizsga figyelemmel kísérését lehetővé tevő módon. Problémák felmerülése esetén korrekciós intézkedéseket kell hozni. Az ellenőrzést végző személy a tagállam által erre a célra feljogosítottként végzi tevékenységét.

d) A tagállamok rendelkezhetnek arról, hogy amennyiben a vizsgabiztos több kategóriában is jogosult gépjárművezetői vizsgán vizsgáztatni, úgy az egyik kategóriában végzett ellenőrzésre vonatkozó megfelelő eredmény több kategóriára is vonatkoztatható.

e) A járművezetési vizsgákon folyó tevékenységet az értékelés helyes és következetes alkalmazásának biztosítása érdekében az adott tagállam által felhatalmazott szerv figyelemmel kíséri és felügyeli.

1. Időszakos képzés

a) A tagállamok rendelkeznek arról, hogy a vizsgabiztosok – függetlenül attól, hogy hány kategóriára szól az engedélyük – feljogosításuk megtartásának érdekében vállalnak:

i. kétévente összesen legalább négy napnyi rendszeres, időszakos képzést az alábbiak érdekében:

– a szükséges ismeretek és a vizsgabiztosi képesség megőrzése és frissítése,

– a szakma gyakorlásához elengedhetetlenné vált új szakmai alkalmassági tényezők elsajátítása,

– a tisztességes és egységes követelményeknek megfelelő vizsgáztatás biztosítása;

ii. ötévente összesen legalább ötnapnyi időszakos képzést az alábbi érdekében:

– a szükséges gyakorlati járművezetői képesség megőrzése, illetve továbbfejlesztése.

b) A tagállamok meghozzák a megfelelő intézkedéseket annak érdekében, hogy azon vizsgabiztosok, akiknek munkájában a minőségbiztosítási rendszer súlyos hiányosságokat talált, sürgősen speciális képzésben részesüljenek.

c) Az időszakos képzés megvalósulhat tájékoztató formájában, illetve tantermi képzés, hagyományos vagy elektronikus-alapú tanulás révén, egyéni vagy csoportos alapon. Tartalmazhatja az engedélyezés megújítására vonatkozó, a tagállamok által megfelelőnek ítélt követelményeket.

d) A tagállamok rendelkezhetnek arról, hogy amennyiben a vizsgabiztos több kategóriában is jogosult gépjárművezetői vizsgán vizsgáztatni, úgy az egyik kategóriában végzett időszakos képzésre vonatkozó megfelelő eredmény több kategóriára is vonatkoztatható a 4. (2) e) pontban megállapított feltétel megvalósulása esetén.

e) Amennyiben a vizsgabiztos 24 hónapos időtartam alatt egy adott kategóriában nem vizsgáztatott, úgy megfelelő újraértékelésen kell részt vennie azt megelőzően, hogy e kategóriában ismételten engedélyezett legyen számára a járművezetői vizsgáztatás. Az újraértékelés megvalósulhat a 4. (2) a) pontban meghatározott követelmény részeként.

1. **Szerzett jogok**
2. A tagállamok engedélyezhetik a már a 2006/126/EK irányelv rendelkezéseinek hatálybalépését megelőzően járművezetői vizsgáztatásra jogosult személyek számára a további vizsgáztatást abban az esetben is, ha jogosultságukat nem a 2. pontban megállapított általános feltételek, illetve a 3. pontban előírt alapképesítési eljárás szerint szerezték.
3. Mindazonáltal a 4. pontban előírt rendszeres ellenőrzési és minőségbiztosítási szabályok e vizsgabiztosokra is vonatkoznak.

V. MELLÉKLET

A 6. CIKK (1) BEKEZDÉSE C) PONTJA MÁSODIK FRANCIABEKEZDÉSÉNEK MÁSODIK ALBEKEZDÉSÉBEN MEGHATÁROZOTT JÁRMŰSZERELVÉNYEK VEZETŐINEK KÉPZÉSÉRE ÉS VIZSGÁZTATÁSÁRA VONATKOZÓ MINIMUMKÖVETELMÉNYEK

1. A tagállamok meghozzák az alábbiakhoz szükséges intézkedéseket:

a) a 10. cikk (1) bekezdésének d) pontjában előirányzott képzés jóváhagyása és felügyelete; vagy

b) a 10. cikk (1) bekezdésének d) pontjában előirányzott jártassági és magatartási vizsga megszervezése.

2. A képzés időtartama legalább 7 óra.

1. A járművezető-képzés tartalma

A járművezető-képzés a II. melléklet 2. és 7. pontjában bemutatott ismereteket, jártasságot és magatartást foglalja magában. Különös figyelmet kell fordítani a jármű dinamikájára, a biztonsági kritériumokra, a vontató járműre és pótkocsira (kapcsolómechanizmus), a helyes rakodásra és a biztonsági felszerelésekre.

A gyakorlati vizsga a következő feladatokból áll: gyorsítás, lassítás, hátramenet, fékezés, féktávolság, sávváltás, fékező/kikerülő manőver, pótkocsi kisodródása, pótkocsi és motorgépjármű össze- és szétkapcsolása, parkolás.

A képzés minden részvevőjének teljesítenie kell a gyakorlati vizsgát, és a közutakon kell bemutatnia jártasságát és magatartását.

A képzés céljára szolgáló járműszerelvényeknek abba a kategóriába kell tartozniuk, amilyen kategóriás járművezetői engedélyért folyamodott a kérelmező.

1. A jártassági és magatartási vizsga időtartama és tartalma

A vizsga időtartamának és a megtett távolságnak elegendőnek kell lennie ahhoz, hogy az e melléklet (3) bekezdésében meghatározott jártasság és magatartás felmérhető legyen.

VI. MELLÉKLET

AZ A KATEGÓRIÁJÚ MOTORKERÉKPÁROK VEZETŐINEK KÉPZÉSÉRE ÉS VIZSGÁZTATÁSÁRA VONATKOZÓ MINIMUMKÖVETELMÉNYEK (FOKOZATOS HOZZÁFÉRÉS)

1. A tagállamok meghozzák az alábbiakhoz szükséges intézkedéseket:

a) a 10. cikk (1) bekezdésének c) pontjában előirányzott képzés jóváhagyása és felügyelete; vagy

b) a 10. cikk (1) bekezdésének c) pontjában előirányzott jártassági és magatartási vizsga megszervezése.

1. A képzés időtartama legalább 7 óra.
2. A járművezető-képzés tartalma

A járművezető-képzés a II. melléklet 6. pontjában említett valamennyi szempontot magában foglalja.

A képzés minden részvevőjének teljesítenie kell a gyakorlati vizsgát, és a közutakon kell bemutatnia jártasságát és magatartását.

A képzés céljára szolgáló motorkerékpároknak abba a kategóriába kell tartozniuk, amilyen kategóriájú járművezetői engedélyért folyamodott a kérelmező.

1. A jártassági és magatartási vizsga időtartama és tartalma

A vizsga időtartamának és a megtett távolságnak elegendőnek kell lennie ahhoz, hogy az e melléklet (3) bekezdésében meghatározott jártasság és magatartás felmérhető legyen.

VII. MELLÉKLET

**MEGFELELÉSI TÁBLÁZAT**

|  |  |  |
| --- | --- | --- |
| **2006/126/EK irányelv**  | **383/2012/EU rendelet** | **Új irányelv**  |
|   |  |   |
| –  |  | 1. cikk  |
|   |  |   |
| –  |  | 2. cikk, (1), (2), (3) és (12) bekezdés |
|   |  |   |
| –  |  | 3. cikk, (1), (2), (3), (4), (5) és (7) bekezdés  |
|   |  |   |
| 1. cikk, (1) bekezdés  |  | 4. cikk, (1) bekezdés  |
| 1. cikk, (2) bekezdés  |  | 4. cikk, (5) bekezdés, első albekezdés  |
| 1. cikk, (3) bekezdés, első albekezdés  |  | 4. cikk, (5) bekezdés, második albekezdés, első mondat  |
| 1. cikk, (3) bekezdés, második albekezdés  |  | 4. cikk, (5) bekezdés, második albekezdés, második mondat  |
| 1. cikk, (3) bekezdés, harmadik albekezdés  |  | 4. cikk, (8) bekezdés |
| 1. cikk, (4) bekezdés  |  | –  |
|   |  |   |
| 2. cikk, (1) bekezdés  |  | 3. cikk, (6) bekezdés  |
| 2. cikk, (2) bekezdés  |  | 4. cikk, (3) bekezdés  |
|   |  |   |
| 3. cikk, (1) bekezdés  |  | 4. cikk, (2) bekezdés, első albekezdés  |
| 3. cikk, (2) bekezdés  |  | 4. cikk, (2) bekezdés, második albekezdés  |
| 3. cikk, (3) bekezdés  |  | 4. cikk, (4) bekezdés  |
|   |  |   |
| –  |  | 4. cikk, (6) bekezdés; 4. cikk, (7) bekezdés, első és második albekezdés |
|   |  |   |
| –  |  | 5. cikk  |
| 4. cikk, (1) bekezdés, első mondat  |  | 6. cikk, (1) bekezdés  |
| 4. cikk, (1) bekezdés, második mondat  |  | 7. cikk, (1), (2), (3) és (5) bekezdés  |
| 4. cikk, (2) bekezdés, bevezető szöveg4. cikk, (2) bekezdés, első albekezdés  |  | 6. cikk, (1) bekezdés, a) pont, bevezető szöveg6. cikk, (1) bekezdés, a) pont, első albekezdés  |
| 4. cikk, (2) bekezdés, első franciabekezdés  |  | 6. cikk, (1) bekezdés, a) pont, első és második franciabekezdés2. cikk, (5) és (6) bekezdés |
| 4. cikk, (2) bekezdés, második franciabekezdés4. cikk, (3) bekezdés, a) pont, harmadik franciabekezdés4. cikk, (4) bekezdés, a) pont, második franciabekezdés  |  | 7. cikk, (1) bekezdés, a) pont |
| 4. cikk, (3) bekezdés, bevezető szöveg  |  |  |
| 4. cikk, (3) bekezdés, első franciabekezdés  |  | 2. cikk, (8) bekezdés  |
| 4. cikk, (3) bekezdés, második franciabekezdés  |  | 2. cikk, (9) bekezdés  |
| 4. cikk, (3) bekezdés, a) pont, bevezető szöveg 4. cikk, (3) bekezdés, a) pont, első és második franciabekezdés  |  | 6. cikk, (1) bekezdés, b) pont, i. alpont6. cikk, (1) bekezdés, b) pont, i. alpont, első és második franciabekezdés |
| 4. cikk, (3) bekezdés, b) pont, bevezető szöveg 4. cikk, (3) bekezdés, b) pont, első franciabekezdés  |  | 6. cikk, (1) bekezdés, b) pont, ii. alpont6. cikk, (1) bekezdés, b) pont, ii. alpont, első franciabekezdés |
| 4. cikk, (3) bekezdés, b) pont, második franciabekezdés4. cikk, (4) bekezdés, b) pont, ötödik albekezdés 4. cikk, (4) bekezdés, c) pont, második franciabekezdés4. cikk, (4) bekezdés, e) pont, harmadik franciabekezdés  |  | 7. cikk, (1) bekezdés, b) pont  |
| 4. cikk, (3) bekezdés, c) pont, bevezető szöveg 4. cikk, (3) bekezdés, c) pont, i. alpont, bevezető szöveg 4. cikk, (3) bekezdés, c) pont, ii. alpont, bevezető szöveg  |  | 6. cikk, (1) bekezdés, b) pont, iii. alpont6. cikk, (1) bekezdés, b) pont, iii. alpont, első franciabekezdés6. cikk, (1) bekezdés, b) pont, iii. alpont, második franciabekezdés |
| 4. cikk, (3) bekezdés, c) pont, i. alpont, első franciabekezdés  |  | 7. cikk, (1) bekezdés, c) pont, i. alpont  |
| 4. cikk, (3) bekezdés, c) pont, ii. alpont, első franciabekezdés  |  | 7. cikk, (1) bekezdés, c) pont, ii. alpont  |
| 4. cikk, (4) bekezdés, bevezető szöveg  |  | 6. cikk, (1) bekezdés, c) pont, bevezető szöveg  |
| 4. cikk, (4) bekezdés, első franciabekezdés  |  | 2. cikk, (10) bekezdés  |
| 4. cikk, (4) bekezdés, második franciabekezdés  |  | – |
| 4. cikk, (4) bekezdés, a) pont, bevezető szöveg  |  | 6. cikk, (1) bekezdés, c) pont, i. alpont, bevezető szöveg  |
| 4. cikk, (4) bekezdés, a) pont, első franciabekezdés  |  | 6. cikk, (1) bekezdés, a) pont, második franciabekezdés 2. cikk, (7) bekezdés 6. cikk, (1) bekezdés, c) pont, i. alpont 2. cikk, (11) bekezdés |
| 4. cikk, (4) bekezdés, a) pont, harmadik franciabekezdés  |  | 6. cikk, (1) bekezdés, c) pont, i. alpont, második franciabekezdés  |
| – |  | 6. cikk, (1) bekezdés, c) pont, i. alpont, harmadik franciabekezdés |
| 4. cikk, (4) bekezdés, b) pont, bevezető szöveg4. cikk, (4) bekezdés, b) pont, első–negyedik albekezdés  |  | 6. cikk, (1) bekezdés, c) pont, ii. alpont 6. cikk, (1) bekezdés, c) pont, ii. alpont, első–negyedik albekezdés |
| 4. cikk, (4) bekezdés, c) pont, bevezető szöveg 4. cikk, (4) bekezdés, c) pont, első franciabekezdés  |  | 6. cikk, (1) bekezdés, c) pont, iii. alpont6. cikk, (1) bekezdés, c) pont, iii. alpont, első franciabekezdés |
| 4. cikk, (4) bekezdés, d) pont  |  | 6. cikk, (1) bekezdés, c) pont, iv. alpont  |
| 4. cikk, (4) bekezdés, e) pont, bevezető szöveg4. cikk, (4) bekezdés, e) pont, első és második franciabekezdés  |  | 6. cikk, (1) bekezdés, c) pont, v. alpont 6. cikk, (1) bekezdés, c) pont, v. alpont, első és második franciabekezdés |
| 4. cikk, (4) bekezdés, f) pont  |  | 6. cikk, (1) bekezdés, c) pont, vi. alpont  |
| 4. cikk, (4) bekezdés, g) pont, bevezető szöveg4. cikk, (4) bekezdés, g) pont, első franciabekezdés  |  | 6. cikk, (1) bekezdés, c) pont, vii. alpont, első franciabekezdés |
| 4. cikk, (4) bekezdés, g) pont, második franciabekezdés4. cikk, (4) bekezdés, i) pont, második franciabekezdés  |  | 7. cikk, (1) bekezdés, d) pont7. cikk, (1) bekezdés, d) pont |
| 4. cikk, (4) bekezdés, h) pont  |  | 6. cikk, (1) bekezdés, c) pont, viii. alpont  |
| 4. cikk, (4) bekezdés, i) pont, bevezető szöveg4. cikk, (4) bekezdés, i) pont, első franciabekezdés  |  | 6. cikk, (1) bekezdés, c) pont, ix. alpont |
| 4. cikk, (4) bekezdés, j) pont  |  | 6. cikk, (1) bekezdés, c) pont, x. alpont |
| 4. cikk, (4) bekezdés, k) pont, bevezető szöveg 4. cikk, (4) bekezdés, k) pont, első franciabekezdés  |  | 6. cikk, (1) bekezdés, c) pont, xi. alpont6. cikk, (1) bekezdés, c) pont, xi. alpont, első franciabekezdés |
| 4. cikk, (4) bekezdés, k) pont, második franciabekezdés  |  | 7. cikk, (1) bekezdés, e) pont  |
| 4. cikk, (5) bekezdés  |  | 6. cikk, (2) bekezdés  |
| 4. cikk, (6) bekezdés, első albekezdés  |  | 7. cikk, (2) bekezdés  |
| 4. cikk, (6) bekezdés, második albekezdés  |  | 7. cikk, (3) bekezdés  |
| 4. cikk, (6) bekezdés, harmadik és negyedik albekezdés  |  | 7. cikk, (4) bekezdés  |
| 4. cikk, (7) bekezdés  |  | 7. cikk, (5) bekezdés  |
|   |  |   |
| 5. cikk, (1) bekezdés  |  | 8. cikk, (1) bekezdés  |
| 5. cikk, (2) bekezdés  |  | 8. cikk, (1) bekezdés, második albekezdés |
|   |  |   |
| 6. cikk, (1) bekezdés  |  | 9. cikk, (1) bekezdés  |
| 6. cikk, (2) bekezdés, bevezető szöveg  |  | 9. cikk, (2) bekezdés, bevezető szöveg  |
| 6. cikk, (2) bekezdés, a) pont  |  | 9. cikk, (2) bekezdés, a) pont  |
| 6. cikk, (2) bekezdés, b) pont  |  | 9. cikk, (2) bekezdés, b) pont  |
| –  |  | 9. cikk, (2) bekezdés, c) pont  |
| 6. cikk, (2) bekezdés, c) pont  |  | 9. cikk, (2) bekezdés, d) pont  |
| 6. cikk, (2) bekezdés, d) pont  |  | 9. cikk, (2) bekezdés, e) pont  |
| 6. cikk, (2) bekezdés, e) pont  |  | 9. cikk, (2) bekezdés, f) pont  |
| 6. cikk, (2) bekezdés, f) pont  |  | 9. cikk, (2) bekezdés, g) pont  |
| –  |  | 9. cikk, (2) bekezdés, h) pont  |
| 6. cikk, (3) bekezdés  |  | 9. cikk, (3) bekezdés  |
| 6. cikk, (4) bekezdés  |  | 9. cikk, (4) bekezdés  |
|   |  |   |
| 7. cikk, (1) bekezdés  |  | 10. cikk, (1) bekezdés  |
| 7. cikk, (2) bekezdés  |  | 10. cikk, (2) bekezdés  |
|  |  | 10. cikk, (2) bekezdés, harmadik albekezdés |
| 7. cikk, (3) bekezdés, bevezető szöveg7. cikk, (3) bekezdés, a) és b) pont  |  | 10. cikk, (3) bekezdés, bevezető szöveg10. cikk, (3) bekezdés, a) és b) pont  |
| 7. cikk, (3) bekezdés, első albekezdés  |  | 10. cikk, (6) bekezdés  |
| 7. cikk, (3) bekezdés, második albekezdés  |  | 10. cikk, (3) bekezdés, első albekezdés  |
| 7. cikk, (3) bekezdés, harmadik albekezdés  |  | 10. cikk, (2) bekezdés, harmadik albekezdés  |
| 7. cikk, (3) bekezdés, negyedik albekezdés  |  |  |
| 7. cikk, (3) bekezdés, ötödik albekezdés  |  | 10. cikk, (2) bekezdés, ötödik albekezdés  |
| –  |  | 10. cikk, (2) bekezdés, hetedik albekezdés  |
| –  |  | 10. cikk, (4) bekezdés  |
| 7. cikk, (4) bekezdés  |  | 10. cikk, (5) bekezdés  |
| 7. cikk, (5) bekezdés  |  | 10. cikk, (7) bekezdés  |
|   |  |   |
| 8. cikk  |  | Az I. melléklet tekintetében: 4. cikk, (8) bekezdés; 8. cikk, (2) bekezdésA II., III., V. és VI. melléklet tekintetében: 10. cikk, (8) bekezdésA IV. melléklet tekintetében: 16. cikk, (2) bekezdés  |
|   |  |   |
| 9. cikk  |  | 22. cikk  |
|   |  |   |
| 10. cikk  |  | 16. cikk, (1) bekezdés  |
|   |  |   |
| 11. cikk, (1), (2) és (3) bekezdés  |  | 11. cikk, (1), (2) és (3) bekezdés  |
| 11. cikk, (4) bekezdés, első és harmadik albekezdés  |  | 13. cikk, (1) bekezdés  |
| 11. cikk, (4) bekezdés, második albekezdés  |  | 13. cikk, (2) bekezdés  |
| –  |  | 13. cikk, (3) és (4) bekezdés |
| 11. cikk, (5) bekezdés  |  | 11. cikk, (4) bekezdés  |
| 11. cikk, (6) bekezdés, első albekezdés  |  | 12. cikk, (2) bekezdés, első mondat  |
| 11. cikk, (6) bekezdés, második albekezdés, első mondat  |  | 12. cikk, (5) bekezdés  |
| 11. cikk, (6) bekezdés, második albekezdés, második mondat |  | 12. cikk, (2) bekezdés, második mondat  |
| –  |  | 12. cikk, (1), (3), (4), (6), (7), (8) és (9) bekezdés  |
|   |  |   |
| –  |  | 14. cikk  |
|   |  |   |
| –  |  | 15. cikk  |
|   |  |   |
| 12. cikk  |  | 17. cikk, (1) bekezdés  |
| –  |  | 17. cikk, (2), (3) és (4) bekezdés  |
|   |  |   |
| 13. cikk  |  | 18. cikk  |
|   |  |   |
| 14. cikk  |  | 20. cikk  |
|   |  |   |
| 15. cikk, (1) bekezdés  |  | 19. cikk, (1) bekezdés  |
| 15. cikk, (2) bekezdés  |  | 19. cikk, (2) bekezdés  |
| 15. cikk, (3) bekezdés  |  | – |
| 15. cikk, (4) bekezdés, első mondat  |  | 19. cikk, (3) bekezdés, első albekezdés, első mondat  |
| –  |  | 19. cikk, (3) bekezdés, első albekezdés, második mondat19. cikk, (3) bekezdés, második albekezdés |
| 15. cikk, (4) bekezdés, második mondat  |  | 19. cikk, (3) bekezdés, harmadik albekezdés  |
| –  |  | 19. cikk, (4) és (5) bekezdés  |
|   |  |   |
| –  |  | 22. cikk  |
|   |  |   |
| –  |  | 24. cikk  |
|   |  |   |
| 16. cikk  |  | 25. cikk  |
|   |  |   |
| 17. cikk  |  | 26. cikk  |
|   |  |   |
| 18. cikk  |  | 27. cikk  |
|   |  |   |
| 19. cikk  |  | 28. cikk  |
|   |  |   |
| I. melléklet  |  | I. melléklet, A1. és A2. részI. melléklet, D. részI. melléklet, E. rész |
|   |  |   |
|  | 1. cikk | – |
|  |  |  |
|  | 2. cikk, (1) bekezdés | I. melléklet, B. rész, 1. pont |
|  | 2. cikk, (2) bekezdés | I. melléklet, B1. rész, 2. szakasz, 1. pont |
|  | 2. cikk, (3) bekezdés  | – |
|  |  |  |
|  | 3. cikk | I. melléklet, B. rész, 2. pont |
|  |  |  |
|  | 4. cikk | I. melléklet, B. rész, 3. pont |
|  |  |  |
|  | 5. cikk, (1) bekezdés | I. melléklet, B. rész, 4. pont |
|  | 5. cikk, (2) bekezdés | I. melléklet, B. rész, 5. pont |
|  | 5. cikk, (3) bekezdés | I. melléklet, B. rész, 6. pont |
|  | 5. cikk, (4) bekezdés | I. melléklet, B. rész, 7. pont |
|  | 5. cikk, (5) bekezdés | I. melléklet, B. rész, 8. pont |
|  |  |  |
|  | 6. cikk | – |
|  |  |  |
|  | 7. cikk, (1) bekezdés | I. melléklet, B. rész, 9. pont |
|  | 7. cikk, (2) bekezdés | I. melléklet, B. rész, 10. pont |
|  |  |  |
|  | 8. cikk | – |
|  |  |  |
|  | I. melléklet | I. melléklet, B1. rész |
|  |  |  |
|  | II. melléklet | I. melléklet, B2. rész |
|  |  |  |
|  | III. melléklet | I. melléklet, B3. rész |
|  |  |  |
|  | IV. melléklet | I. melléklet, B4. rész |
|  |  |  |
| – |  | I. melléklet, C. rész |
|  |  |  |
| II. melléklet  |  | II. melléklet  |
|   |  |   |
| III. melléklet  |  | III. melléklet  |
|   |  |   |
| IV. melléklet  |  | IV. melléklet  |
|   |  |   |
| V. melléklet  |  | V. melléklet  |
|   |  |   |
| VI. melléklet  |  | VI. melléklet  |
|   |  |   |
| VII. melléklet  |  | – |
|   |  |   |
| VIII. melléklet  |  | VII. melléklet  |

1. Az az erő, amellyel a vezető képes a rendszer működtetésére. [↑](#footnote-ref-2)
2. Az az erő, amellyel a vezető képes a rendszer működtetésére. [↑](#footnote-ref-3)
3. Az az erő, amellyel a vezető képes a rendszer működtetésére. [↑](#footnote-ref-4)
4. Az az erő, amellyel a vezető képes a rendszer működtetésére. [↑](#footnote-ref-5)
5. Az Európai Parlament és a Tanács 165/2014/EU rendelete (2014. február 4.) a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról (HL L 60., 2014.2.28., 1. o.). [↑](#footnote-ref-6)
6. Az Európai Parlament és a Tanács 561/2006/EK rendelete (2006. március 15.) a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről (HL L 102., 2006.4.11., 1. o.). [↑](#footnote-ref-7)
7. https://ec.europa.eu/eurostat/statistics-explained/index.php?title=International\_Standard\_Classification\_of\_Education\_(ISCED)#Implementation\_of\_ISCED\_2011\_.28levels\_of\_education.29 [↑](#footnote-ref-8)
8. Az európai akadálymentesítési irányelv akadálymentességi követelményeivel összhangban (Az Európai Parlament és a Tanács (EU) 2019/882 irányelve (2019. április 17.) a termékekre és a szolgáltatásokra vonatkozó akadálymentességi követelményekről). [↑](#footnote-ref-9)